Rundamnak Pathian khawkhan - Hre Mang\nRundamnak Pathian khawkhan\nPathian in amai hmuihmel kengih a sersiam mi milai pawl tluksiatnak ihsin amai hmuihmel kengsal dingin a rundamnak hrangah a ruat, khawkhandan le tuansak dan Bible cang hrekkhat pawl ah a simfiang nak pawl:\nZiangtluk rei ihsin milai rundamnak hrang Pathian in khua a ruat/khang cia\nEph. 1:4, Khrih thawn kan pehzom awknak thawngin Pathian in kannih cu Amah ih hmaiah mi thianghlim le mawh nei lo si dingin leilung a sersiam hlan hman in Amah ih ta-ah in rak hriil zo. In duhdawt ruangah, 5Pathian in Jesuh Khrih thawngin a faale ah in canter ding cu a lungawi zawng le a duh zawng in rem a rak ruat cia a si.\nII Tim. 2:19, Sikhalsehla Pathian in hngetzet ih a bun zomi hrih le hram cu hnin a theih lo. Cuih hrih le hram parah cun, “Bawipa in amah ih ta a si mi a thei,” tile, “Bawipa ih ta ka si a timi cun ṭhat lonak a hrial ding,” tiin nganmi a um.\nTikcu le can a um hlan ihsin tikcu nettiang hrang Pathian tumtah mi a pelh dah lo zia\nTirhthlah 15:18, Khuahlan lai ihsin hi thu a theitertu Bawipa in a ti,’ tiah a ti.\nIsai 46:10, 10, A hramthok ihsin ziang a cang ding ti cu ka rak sim cia zo;\nKhuahlanlai ihsin a cang dingmi cu ka relcia zo a si. Ka tumtah mi cu a pelh dah lo ding, ka ti. Tuah ka tum mi hmuahhmuah cu ka tuah ding a si.\nRom 9:11-12, 11-12Sikhalsehla hriilmi fapa pakhat in Pathian ih tumtahmi a kimter theinak dingah Pathian in Rebekah hnen ahcun, “A u in a nau a rian ding,” tiah a ti. Pathian in hi thu hi an suah hlanah a rak sim zo a si; a ṭha siseh, a sia siseh, zianghman an tuah hlanih a simmi a si. Curuangah Pathian in mi a hriil tikah an thil tuahnak thawngin si lo in Amah in a kawh ruangah a si sawn\nII Tim 2:19, 19Sikhalsehla Pathian in hngetzet ih a bun zomi hrih le hram cu hnin a theih lo. Cuih hrih le hram parah cun, “Bawipa in amah ih ta a si mi a thei,” tile, “Bawipa ih ta ka si a timi cun ṭhat lonak a hrial ding,” tiin nganmi a um.\nPathian tuah mi, a thinlung ruah mi cu a kumkhua in a hmun\nSam 33:11, 11Asinain amah ih tumtahmi cu\nkumkhua in a hmun ih,\nA tawlrelmi pawl cu sanikhuk\nPathian tumtah le a cang dingmi a simcia nak thu\nIsai 46:10, A hramthok ihsin ziang a cang ding ti cu ka rak sim cia zo;\nKhuahlanlai ihsin a cang dingmi cu ka relcia zo a si.\nKa tumtah mi cu a pelh dah lo ding, ka ti.\nTuah ka tum mi hmuahhmuah cu ka tuah ding a si.\nMaclakhi 3: 6 Bawipa in, “Keimah hi Bawipa cu ka si ih a thleng-aw dah lomi ka si. Curuangah nannih Jakob tesinfa pawl cu nan cimit hrih lo a si.\nThiltha hmuahhmuah Pathian hnen ihsin ra mi asi\nJames 1: 17, 17A ṭhami le a famkimmi laksawng hmuahhmuah cu vancung ihsin a rami an si. Vancung tleunak a tuahtu Pathian hnen ihsin a rami an si. A siammi thil pawl cu an thleng aw nain Pathian cu a thleng aw dah lo; tikcu a her awk khal le Pathian hnen ahcun khawthim ti a um dah lo.\nExodus 3:13,14; Psalms 102:27; 2 Timothy 2:13; 1 Samuel 15:29; Isaiah 14:27; Job 23:13; Psalms 115:3.\nTirh 15:18, 18Khuahlan lai ihsin hi thu\na theitertu Bawipa in a ti,’ *15:16-18: Amos 9:11-12\nHeb. 4:13, 13Pathian hmaika ah zianghman kan thuh theimi a um lo. Pathian ih sersiammi thil hmuahhmuah cu a hmaika ah on thluhmi le pharh thluhmi bangtuk in an lang. Ni khatkhat cu amah ih hnenah thuhla kan neihmi hmuahhmuah kan phuang thluh leh ding a si.\nSam 94:9, 9Kan hna a tuahtu Pathian cun, Thei loin a um ding maw?\nKan mit a tuahtu Pathian cun, Hmu loin a um ding maw?\nZiangkim parah a kilveng, cawmtu asi nak\nMat 6: 31-32; 31“Curuangah ‘Ei in ding le sinfen ding tla khui-in so ka ngah ding,’ tiin donhar in um hlah uh. 32Hi pawl cu Pathian thei lo khawvel pawlih an helhkam ringring mi an si. Vancung ih a ummi nan Pa in hi thil pawl nan ṭulzia cu a thei a si.\nTirh 17: 28, Mi pakhat ih a rak sim cia vekin, ‘Amah ih sungah kan nung,\nkan tlangleng ih khua kan sa!’ tiah nan hla phuahtu ṭhenkhat pawlih an tivek in, ‘Kannih khal hi a faate kan si ve.’\nHeb 1:3, 3Amah cu Pathian sunlawinak langtertu a si ih Pathian sinak famkim a nei. Huham a neimi a thu in leikhawvel le vantlolak pumpi cu a cawmdawl ih a fingkhawi. Minung pawlih sual ngaidamnak le sual thianternak a tuah ṭheh hnuah vancungah Cungnungbik Pathian ih vorhlamah a to.\nMilai ruahnak in khawkhan mi par tiangah Pathian ih kutneh langmi\nThuf 16:1, 1Minung in khua cu kan khaang ko ding; Asinain a cemnak ih thuneitu cu Pathian a si.\nThuf 21:1, 1Siangpahrang ih thinlung cu Bawipa ih kut sungah a um;\nTiva luannak a thleng awk bangin Amah ih duhnak poh ah a mer\nIsa 26:12, 12Maw Bawipa, nangmah in neinung lennak in pe ding;\nKan tuah thei kan timi hmuahhmuah hi Nangmai' tuahmi an si ṭheh.\nJohn 5:17, Jesuh in an hnenah, “Ka pa cu hna a ṭuan ringring ih kei khal hna ka ṭuan ve a ṭul a si,” tiah a ti.\nSam 119:36, 36Lennak duhtu si loin na thupekmi thlun duhtu sawn\ni siter aw.\nSam 86:11, 11Maw Bawipa, tuahter i duhmi cu i zirh awla, Rintlak zetin na thu ka thlun ding. Thinlung takte ih a lo riantu si dingah nangmah in i zirh\nDan 5:23, Vancung Bawipa dodal in hna na ṭuan ih Biakinn ihsin lakmi khuathai le kheng pawl hinah na keng ṭheh. Nangmah le na tlangsuak pawl, na nupi pawl le na nusun pawl in cuih khuathai thawn zu nan in ih sui le ngun, dar le thir, zanthing le lungto thawn tuahmi khawzing pawl nan thangṭhat ciamco. Khua a hmu thei lomi khuavang, zianghman thu a thei thei lo le zianghman theihnak a nei lomi khawzing cu nan cawimawi ciamco. Nan nunnak le nan thihnak tlunih laireltu, na tuahmi hmuahhmuah tlunih thuneitu Pathian sawn cu upatnak zianghman nan pe lo.\nSee Matthew 27:1, compared with Acts 2:23, and 4:27,28; Luke 24:27; John 19:31-36. For the necessity of other events, see Exodus\n21:17; Job 14:5; Matthew 19:7, etc.\nSam 115:3, 3Kan Pathian cu vancung ah a um ih a duh poh a tuah.\nPathian in a thiltum pawl a tuahsduak zia\nIsai 46:10, 10A hramthok ihsin ziang a cang ding ti cu ka rak sim cia zo;\nDan 4:35, 35Leitlun minung pawl cu zianghmanlo ah a zoh hai.\nVan ih vancungmi le leitlun ih minung pawl cu, Amah in a uk thluh a si.\nZohman in a duhnak an el thei lo; A thiltuahmi khal thu an sut thei lo.\nIsai 46:11, 11Nisuahnak lam ihsin mi pakhat ka ko lai; Khaute bangin a rung zam dingih Ka khawkhan cia mi pawl cu a tisuak ṭheh ding. Ka sim zo vekin tuahsuak a si ding.\nIsa 14:24, 24Cungnungbik Bawipa in siat a serh ih, “Ka khuakhan mi cu a kim ding. Ka tum mi hmuahhmuah cu tuah ṭheh a si ding.\nPathian in leilung hram toh hlan ihsin a ruatcia vekin ziangkim a tuansuaknak thu\nRom 8: 29, 30, Pathian in a hriil ciami pawl cu a Fapa hmuihmel keng dingah a thiadang cia hai; cuti cun unau tampi lakah a Fapa cu upa bik a sinak dingah a si. 30Curuangah Pathian in a thiatdan ciami pawl cu kawh khal a ko. Cule a kawhmi pawl cu thiam a coter ih a sunlawinak khal a hlawm hai a si.\n….v. 39, 39leitlun ummi in siseh, leihnuai ummi in siseh, sersiammi thil hmuahhmuah in siseh, in ṭhen thei lo ding. Kan Bawipa Khrih Jesuh sungin kan ta a si mi Pathian ih duhdawtnak ihsi cun in ṭhen theitu ding zianghman a um lo.\nEh. 1:4-5, 4Khrih thawn kan pehzom awknak thawngin Pathian in kannih cu Amah ih hmaiah mi thianghlim le mawh nei lo si dingin leilung a sersiam hlan hman in Amah ih ta-ah in rak hriil zo. In duhdawt ruangah, 5Pathian in Jesuh Khrih thawngin a faale ah in canter ding cu a lungawi zawng le a duh zawng in rem a rak ruat cia a si. 6A\nPathian in milai rundam dingmi pawl khua a rak khancia nak\nI Tim 1:9, Pathian in amah ih minung si dingah in ko ih in rundamsuak zo. Cutiih in rundam suaknak cu kanmah tuah theimi kan neih ruangah a si lo, a zaangfahnak le tumtahnak a neihmi ruangah a si sawn. Hi a zaangfahnak cu Khrih Jesuh hmangin caan hramthok hlan ihsin in rak pek zo.\nJohn 6:37, Ka Pa ih i pekmi pohpoh cu zokhal ka hnen ah an ra ding. Ka hnenih a rami cu zohman ka khir lo ding\nMi tampi kawh mi lakah hrilmi an um thu\nMat 22:14, Cuih hnuah Jesuh in, “Sawmmi cu an tam nain hriilmi an mal,” tiah a netnak ah a sim.\nLuke 12:32, Nan neihmi thilri pawl zuar ṭheh uhla nan ngahmi tangka cu mifarah pawl ṭhen uh. A siat thei lomi tangka bawm nan hrangah ngaihtuah uhla vancung ah nan sumsaw pawl khawl uh. Cutawkah cun fifir in an dai thei lo ding ih a tlap thei fawn lo ruangah ziangtik khalah a hloral dah lo ding.\nPathian in sankhuk Pathian insang sungtel si dingin a hril mi pawl parah a tumtah mi a tuansuak dan\nI Kor 4:7, Zo in so midang hnakih cuang deuh dingin an lo tuah? Nan neihmi tinkim hi Pathian pekmi an si ṭheh lo maw? Cutiin laksawngih nan ngahmi an si ṭheh a sile ziangtinso nan uar awk thei?\nRom 3:9, Cuti a sile, Judah mi kan si hi Zentail mi hnakin ṭhathnemnak a um cuang lo maw? Um hrimhrim hlah! Fiangtein ka langter zo vekin Judah mi siseh Zentail mi siseh, kan zatein sualnak huham hnuai ah kan um ṭheh a si.\nEph 1:5, Pathian in Jesuh Khrih thawngin a faale ah in canter ding cu a lungawi zawng le a duh zawng in rem a rak ruat cia a si.\nJohn 6:37-39; 37Ka Pa ih i pekmi pohpoh cu zokhal ka hnen ah an ra ding. Ka hnenih a rami cu zohman ka khir lo ding, 38ziangah tile vancung ihsin ka rung ṭum tikah hin keimah ih duhmi tuah dingah ka rung lo, i thlahtu ih duhmi tuah dingah ka rung a si. 39Cule i thlahtu ih duhmi cu hihi a si: I pekmi hmuahhmuah kha pakhat hman hloter loin, ni neta bik ni-ah an zate ih ka thawhter sal ṭheh ding kha a si\nJohn 10:3; saangka kiltu pa in a hrangah saangka cu a on sak. A tuu pawl cu an hminin a ko ih a aw cu an thei ih lengah a suahpi\nJohn 13:18; “Hitiih ka ṭong tikah nan zate ih thu ka rel lo. Ka hriilmi pawl cu keimah in ka thei. Sikhalsehla Ca Thianghlim in ‘Keimah thawn rawl a ei tlangtu pa in i dodal a si,’ *13:18: Saam 41:9 a timi cu a kim a ṭul a si.\nJohn 17:6-8; “Leilung ihsin na kawhsuakmi pawl hnenah na hmin cu ka langter zo. Cupawl cu na ta an si ih ka hnenah i pekmi an si. Na thu an thlun ih, 7atu cu ka hnenih i pekmi hmuahhmuah hi na hnen ihsin a rami an si ti tla an thei. 8I pekmi na thu kha ka sim hai ih annih in an pom zo. Na hnen ihsin a rami ka si ti thutak hi an thei taktak ih i thlahmi ka si ti khal hi an zum zo.\nTirh 13:48; 48Cuih thu cu Zentail mi pawlin an theih tikah an lung a awi ngaingai ih Bawipa ih Thuthang ṭha cu an sunloih zet. Cule kumkhua nunnak hrangih hriilmi pawl cu zumtu-ah an cang.\nTitus 1:1; 2, 3, Pathian hnaṭuantu le Jesuh Khrih ih tirhthlah keimah Paul in ca ka lo kuat. Pathian ih a hriilmi a minung pawl an zumnak fekter dingah le kan biaknak thutak sungih hruai dingah Pathian in i hriil ih i thlah. 2Cuih kan biaknak cu kumkhua nunnak ruahsannak sungah hram a bunmi a si. Thuphan a per dah lomi Pathian in hi nunnak cu leilung seem hlan ihsin in tiamkam zomi a si ih, 3a tikcu a kim tikah cumicu a Thuthang sungin a hun langter. Cumi cu ka hnenah i pek ih in Runtu kan Pathian ih thupeknak bangtuk in ka phuang.\nII Timothy 2:19; Sikhalsehla Pathian in hngetzet ih a bun zomi hrih le hram cu hnin a theih lo. Cuih hrih le hram parah cun, “Bawipa in amah ih ta a si mi a thei,” tile, “Bawipa ih ta ka si a timi cun ṭhat lonak a hrial ding,” tiin nganmi a um.\nJames 1:17,18, A ṭhami le a famkimmi laksawng hmuahhmuah cu vancung ihsin a rami an si. Vancung tleunak a tuahtu Pathian hnen ihsin a rami an si. A siammi thil pawl cu an thleng aw nain Pathian cu a thleng aw dah lo; tikcu a her awk khal le Pathian hnen ahcun khawthim ti a um dah lo. 18Amah ih lungkimnak in sersiammi kan si ih kanmah sersiamnak ah thutak ṭongkam a hmang. Hiti a si ruangah a siammi thil hmuahhmuah lakah kannih cu rah hmaisa bik kan si.\nAdam pakhat sual ruangah leitlun milai hmuahhmuah parah sual a lutdan\nRom 5:18, 19, Cuti a si ruangah sualnak pakhat tuahmi in mi hmuahhmuah cu sual a phurh bangtuk in dingnak pakhat tuahmi in mi hmuahhmuah cu a luatter ih nunnak a pek.19Cule mi pakhat ih thu-ngaih lonak ruangah mi hmuahhmuah misual ih canter an si bangtuk in mi pakhat ih thungainak thawngin mi hmuahhmuah cu Pathian thawn an rem aw ding.\nSam 51:5, Ka suahthlak in mi ṭha lo ka si, Ka nu ih pum sung ihsin misual\nka si zo.\nAdam tluksiatnak in milai mizia a siatsuah zia\nEph2:3, 3Thungai in kan ti le kan zatein anmah vek thotho kan rak si; kan taksa hurnak thlunin kan rak nung, kan tisa le thinlung ih hiarmi poh kan rak tuah. Kanmah si daan te cekci ih kan rel ahcun kannih khal midang vek thotho in Pathian thinhengnak a tuartu ding kan si.\nRom 5:12, 12Sualnak cu mi pakhat ruangah leilungah a ra ih cuih a sualnak cun thihnak a thlenpi. Curuangah thihnak cu mi hmuahhmuah hnenah a thleng, ziangtin tile zozo khal an sual ṭheh.\nRom 7: 18Minung ka sinak taktak sungah ṭhatnak zianghman a um lo ti cu ka thei. Ziangah tile a ṭhami tuah duhnak thinlung cu ka sungah um hmansehla a ṭhami ka tuah thei hrimhrim lo.\nAdam tluksiatnak ruangah Pathian hmai ah kan dinhmun\nSemtirner 2: 16-17, Pathian in a hnenah, “Hmuan sungih a ummi thingrah hmuahhmuah na ei thei; 17a sinain a ṭha le a sia theihthiamnak thingkung ih rah cu na ei hrimhrim lo pei. Na ei asile na ei ni in na thi ding,” ti ah a sim.\nI Kor 15:22, 22Adam thawn an pehzom awknak ruangah mi hmuahhmuah thihnak an ton bangtuk in Khrih thawn an pehzom awknak thawngin mi hmuahhmuah nunnak ah thawhter an si ve ding.\nEph 2:3b, Kanmah si daan te cekci ih kan rel ahcun kannih khal midang vek thotho in Pathian thinhengnak a tuartu ding kan si.\nThup 21:27, Sikhalsehla cuih khawpi sungah a thiang lomi zianghman a lut lo ding; ningsinza thil a tuahtu le thuphanpertu khal an lut lo ding. Tuufa nunnak cabu sungih hmin nganmi lawng an lut ding.\nPathian hmuihmelkeng ih sersiam mi cu Adam tluksiatnak in a siatsuah zo na in, Zesu Khrih ah Pathian hmuihmel keng sinak cu tuahthat sal asi ih hmailam can fah famkim zetin Pathian hmuihmel keng kan sinak a famkim lai ding.\nSem 1:27, 7Cuticun Pathian in milai * 1:27 Milai: timi hi Hebru ṭong cun ’adam‘ ti a si. cu a seemsuah; Pathian in amah ih hmuihmel vekin a seemsuah. Pathian in mipa le nunau a seemsuah a si.\nKol 3:10, 10cule nun thar ziaza nan hruk aw zo ih cuih nun thar cu a siamtu Pathian in amah ih hmuihmel keng sinsin vivo dingin cat loin a tharter ringring. Cutiih a tharternak cu amah famkim zetih nan theihsuaknak ding hrangah a si.\nEph. 4:24, 24Pathian ih hmuihmel kengih tuahmi, a ding le a thianghlim in a langmi nunnak dik, nan nun thar kha hruh-aw uh.\nAdam mi pakhat sual ruangah Adam cithlah milai hmuahhmuah parah mawhsiatnak cu sualnak nei lo Adam neta ih dingfelnak sugnah Pathian in milai cu mawhnei lo ah apom sal zo\nII Kor 5 21, Sikhalsehla kanmah ih ruangah Pathian in sualnak zianghman a nei lomi Khrih kha sual ah a canter ih cuticun amah ih zaarah Pathian ih dingnak kan ṭawm venak dingah a si.\nEph 5: 25-27, Pasal pawl, Khrih in Kawhhran cu a duhdawt ih a hrangah a nunnak tiang a pek vekin nan nupi pawl cu nan duhdawt pei. 26Hitiih a tuahnak cu Kawhhran hi ti sungih a kholhfainak ruangin a thianhlimter hnuah a thu in Pathian hnenih hlan dingah a si. 27Cuticun Kawhhran cu a mawinak zate a si mi: thiang le mawh nei lo, hnawihnihnak, soiselnak, a si lole famkim lonak dang um lo tein amah hnen lala ah a thlenter duh ruangah a si\nII Kor 5:19, 19Kan phuanmi thu cu: Khrih thawngin leilung mi hmuahhmuah cu Pathian in Amah thawn a remter zo, ti a si. Pathian in an sual khumnak cazin a ret nawn lo; cule cuih rualremnak thuthangṭha sim dingah ṭuanvo in pek.\nIsai 53:10, 10 Bawipa in, “A tuar ding cu keimai duhnak a si; A thihnak cu ngaidamnak a thlentertu thawinak a si. Cuticun a tefa sin pawl a hmu ding;\nKum reipi a nungdam dingih Amah sungin ka tumtah mi cu a kim ding.\nA kumkhua hrang sualman raithawinak tuah famkim zo mi\nIsai 53:11, Harsatnak a tuar hnuah lungawinak a tong ding;\nA tuarnak cu a lak a si lo ti a thei ding. Amah cu a dingmi keimah riantu a si ih ka lung a awi. Mi tampi ih ai ah cawhkuannak a tuar dingih anmah tla cu an sual ka ngaithiam ding.\nHeb 9:28, Cubangtuk in Khrih khal minung sualnak tlengfai dingah raithawinak hrangah voikhat a pe-aw. Cule voihnihnak a lang sal dingih cutik ahcun sualnak thu-ah si nawn loin amah a hngaktu pawl rundam dingah a si ding.\nHeb 9:12, Khrih cu cuih puanthlam sungah a lut ih Hmun Thianghlim Bik ah kumkhua daihin a thlen tikah me thisen le cawcang thisen pawl kha raithawinak hrangah a keng lo; amah ih thisen sawn a keng ih kan hrangah kumkhua rundamnak a tuahsuak a si.\nKol 1:21, 21Hlanah cun thil ṭha lo nan tuah ruangah le nan ruah ruangah Pathian thawn nan rak hlaat aw ih a ral nan rak si.\nRom 3:25-26, 25Pathian in Jesuh Khrih ih thisen thawngin misual ngaidamnak kha a tumtahmi a si ih, cuih ngaidamnak cu amah an zumnak thawngin an ngah ding. Pathian in hi bangtuk thil a tuah cu amah ih dingnak langternak dingah a si. Hlanah cun Pathian cu a thin a sau ih minung ih sualnak kha poisa lem loin a rak umsan. 26Sikhalsehla atu-ah cun Amah ih dingnak kha langfiangter dingah minung ih sualnak cu a umsan meen nawn lo; cutiin a dingnak a langter ih Jesuh a zumtu hmuahhmuah cu Amah thawn rualremnak.\nI Pet. 2:24, 24Khrih in amah ih taksa rori in kan sualnak cu thinglamtah ah a thlenpi zo ruangah kannih cu sualnak ahcun mi thi kan si ih dingnak sungah a nung dingmi kan si. Amah ih hmaa ruangah damnak nan ngah zo.\na coter hai.\nEzekiel 18:31. 31Thil ṭha lo nan tuah ringringmi pawl hi tlansan thlang uhla thinlung thar le ruahnak thar nei thlang uh. Israel mi pawl, ziangah so thih cu nan duh?\nEzek 36:26. 26Thinlung thar le nunnak thar ka lo pe ding. Lungto bangih a hak mi nan thinlung cu ka la ding ih thinlung neemte ka lo pe ding.\nI Samuel 12:14, 14Curuangah nanmah le nan siangpahrang in Bawipa nan Pathian cu nan thlun, a thu khal nan ngai, a thupekmi bangtuk in nan tuah ih amah ṭihzah upatnak in a hna khal nan ṭuan a si ahcun a ṭha ko ding.\nJer 32:40, 40Anmah thawn kumkhua hrang in thukamnak ka tuah ding. An hrangih thil ṭha tuah cu ka bang dah lo ding; an thinlung zate thawn keimah in ṭihzah dingah ka tuah ding ih cuticun ka hnen ihsin an pial nawn lo ding. 41An hrangih thil ṭha tuah cu nuam ka ti ding ih hi ram ahhin kumkhua in ka hmunter hai ding.\nMilai sunglam nunah Pathian Thlarau in hna a tuannak thu\nIsai 26:12, Maw Bawipa, nangmah in neinung lennak in pe ding;\nPhi. 2:13, 13Ziangah tile amah ih tumtahmi duh dingah le nan tuahsuak dingah Pathian cu nan sungah hna a ṭuan a si.\nKhrih ah thlarau thlawsuah famkim pek kan si zia\nEph 1:3, 3Kan Bawipa Jesuh Khrih ih Pa le a Pathian cu thangṭhat si koseh! Ziangah tile Khrih thawn kan pehzom awknak thawngin kan thlarau hrang van thlawsuahnak a phunphun kan hnenah in pe.\nPhi1:29, 29Khrih nan zumnak lawngah si loin amah ih hrang nan tuarnak khalah covo zemmi nan si hi mi vannei nan si.\nHeb 9:14, 14Cubangtuk in thianfainak a um thei a si ahcun ziang tlukin so Khrih ih thisen cun a thianfaiter sinsin ding! Kumkhua ih a nungmi Thlarau sungin a famkimmi raithawinak ah amah le amah Pathian hnenah a pe aw a si. A nungmi Pathian hna kan ṭuan theinak dingah, santlai lo daan thlunnak ihsin kan siaṭha thleidannak thinlung kha a thisen in a tlengfai a si.\nZesu Khrih sung lawngah rundamnak a umzia\nTirh 4:12, 12Rundamnak cu amah ih sung lawngah a um; ziangah tile Pathian ih rundammi kan sinak dingah leikhawvel pumpuluk ah hin minung hnenih pekmi hmin dang zohman an um lo,” tiah a ti.\nI Kor 3:11, 11Ziangah tile Pathian in Jesuh Khrih cu innhram thupi bik dingah a ret zo ih innhram dang ṭoh beet a theih lo.\nKan thlarau hrangah kanmah te zianghman kan tuah thei lo zia\nJohn 15:5, Keimah cu Sabit hri ka si ih nannih cu a hnge nan si. Zokhal ka sungah a um ih kei khal a sungih ka umcilh mi cun rah tampi a rah ding; ziangah tile keimah tel lo cun zianghman nan tuah theimi a um lo.\nII Kor. 3:5, Hi hnaṭuan hi a ṭuan theitu kan si tiih phuan ngamnak kanmah taksa parah zianghman a um lo. Kan ṭuan theinak hmuahhmuah cu Pathian hnen ihsin a rami a si.\nEph 2:1-3, Hlanah cun nan ṭhatlonak le nan sualnak ruangah thlarau lamin mithi nan si. 2Culai ahcun khawvel daan sia siseh, van tlolak le lei khawvel karlakih thlarau lam huham neitu, Pathian thu ngai duh lomi pawlih lakah hna a ṭuan rerotu thlarau siava ih thu siseh, nan rak thlun. 3Thungai in kan ti le kan zatein anmah vek thotho kan rak si; kan taksa hurnak thlunin kan rak nung, kan tisa le thinlung ih hiarmi poh kan rak tuah. Kanmah si daan te cekci ih kan rel ahcun kannih khal midang vek thotho in Pathian thinhengnak a tuartu ding kan si.\nKan rundamnak cu Pathian laksawng, milai lam ihsin tuanle tuah ruangah asilozia\nEph. 2: 8, 8Ziangah tile nannih cu Pathian zaangfahnak zaarah zumnak in rundam nan si. Hi rundamnak cu nan ṭuannak ruangih nan ngahmi a si lo, Pathian ih laksawng a si.\nI Kor 4:7, 7Zo in so midang hnakih cuang deuh dingin an lo tuah? Nan neihmi tinkim hi Pathian pekmi an si ṭheh lo maw? Cutiin laksawngih nan ngahmi an si ṭheh a sile ziangtinso nan uar awk thei?\nJer 13:23, 23Midum phun Ethiopia mi pakhat in a vun dum a thleng thei pei maw? Tlavang in a ṭial a thleng thei pei maw? An thleng thei a si ahcun thil ṭha zianghman tuah loin sualnak lawnglawng a tuahtu nannih khal in thil ṭha tuah nan zir ve thei ding!\nRom 4:5, 5Sikhalsehla ṭuannak si loin zumnak a neitu, mawh-nei mi kha mawh-nei lo ah a tuahtu Pathian a rinsantu ih zumnak cu Pathian in amah thawn rualremternak hrangah a co sakmi a si.\nRom 3:24, . Sikhalsehla atu-ah cun in luattertu Khrih Jesuh ih tlennak zaar ah Pathian in a zaangfahnak laksawng cu in pek ih Amah thawn rualremnak in tuahsak zo.\nLeilung sersiam hlan ih thuthup, Pathian thiltum cu Pa in a hrilcia mi, a milai pawl hnenah a phuansuahnak thu.\nMat 11:25, 26, 25Culai ahcun Jesuh in, “Maw Ka pa, lei le vanih Bawi! Mifim le mithiam hnen ihsin na rak thuh ringringmi kha atu-ah zianghman a thiam lomi hnenih na langter ruangah ka lo lawm a si. 26Asi, Ka pa, hi bangtuk ih si ding hi na duhmi a rak si.\n"there will be no loss of life among you..." (Acts 27:22)\n"God has granted you all those...with you." (Acts 27:24)\n"not a hair will fall from the head of any..." (Acts 27:34)\nMinung in Khrih hnenah amah te a rat thei lo zia\n1. "Can the Ethiopian change his skin or the leopard its spots? (No!) Then may you also do good who are accustomed to do evil. (Jer. 13:23)\n2. "How can you, being evil, speak good things? For out of the abundance of the heart the mouth speaks." (Mt. 12:34)\n3. "A good tree cannot bear bad fruit, nor a bad tree bear good fruit." (Mt. 7:18)\n4. "'Who then can be saved?' But Jesus looked at them and said to them, 'With men this is impossible, but with God all things are possible.'" (Mt. 19:25-26)\n5. "unless one is born again, he cannot see the kingdom of God." (Jn. 3:3)\n6. "No one can come to Me unless the Father who sent Me draws him" (Jn. 6:44)\n7. "no one can come to Me unless it has been granted to him by My Father." (Jn. 6:65)\n8. "Why do you not understand My speech? Because you are not able to listen to My word." (Jn. 8:43)\n9. "They could not believe, because Isaiah said again: "He has blinded their eyes and hardened their hearts, lest they should see with their eyes, lest they should understand with their hearts and turn, so that I should heal them." (Jn. 12:39-40)\n10. "For when we were still without strength, in due time Christ died for the ungodly." (Rom. 5:6)\n11. "the carnal mind is enmity against God; for it is not subject to the law of God, nor indeed can be." (Rom. 8:7)\n12. "So then, those who are in the flesh cannot please God." (Rom. 8:8)\n13. "the natural man does not receive the things of the Spirit of God, for they are foolishness to him; nor can he know them, because they are spiritually discerned." (1 Cor. 2:14)\nMilai hril thei nak um vekin lang mi (Free Will verse)\n1. "choose for yourselves this day whom you will serve" (Josh. 24:15)\n2. "Come to Me, all you who labor and are heavy laden, and I will give you rest." (Mt. 11:28)\n3. "If anyone wills to do His will, he shall know concerning the doctrine, whether it is from God." (Jn. 7:17)\n4. "If anyone thirsts, let him come to Me and drink." (Jn. 7:37)\n5. "Repent, and let everyone of you be baptized" (Acts 2:38)\n6. "Repent therefore and be converted" (Acts 3:19)\n7. "Believe on the Lord Jesus Christ, and you will be saved" (Acts 16:31)\n8. "but now commands all men everywhere to repent" (Acts 17:30)\n9. "Whoever wills, let him take the water of life freely." (Rev. 22:17)


Nauhak Kum 2 Mi Cu Banhla A Hak Ih A Thi – Meifar\nNauhak Kum 2 Mi Cu Banhla A Hak Ih A Thi\nNorth Wales, Ruthin khua ih um nauhak kum 2 mi cu hringtu a nu in banhla malte a barh ih a haksual ruangah a nunnak a liam. Kum 30 mi Dylan in a fapa cu a it hlante ah banhla malte a barh, zandang ahcun bottle a pe ṭheu.\nSecond 30 hrawng a fapa ih room cu a suahsan lawk ih ava lutsal ih a fahniang hak rero lai a hmu cu a mangbang tuk. A kaa sung a zoh ih a dang ah banhla tang a hmu, hringtu a nu khal a talbuai ih a anhai.\nA fapa dang ih tang banhla cu a lasuak thei lo ih a fapa cu a hak zok rero, a aw khal a suak ṭha thei lo. Palik pawl a ko ih sibawi in phone ihsin tuamhlawm dan ding a sim thei, runsuaktu pawl an va thleng ih siizung ah an tlanpi hngal nan siizung an thleng hnuah a thi.\nCourt in an thubuai cu a zingzoi ih accident pang ih thi tin an ngankhum, cun hringtu a nu in banhla a pekdan khal a pangai, cansualnak ih siatnak thleng a si tin zohman thubuai an orhter lo.\nRalhrang Pawlin KNU Hnenah Rawl An Dil >>>\nNaute Kumkhat Mi In Hringtu A Pa A Kap Sual Ih A Thi


Nigeria Ram Ah Biakinn Nawkkang - Chinland Today Media\nDecember 16, 2012 9:56 am·0 comments\nIlorin, Nigeria : Biakinn nawkkangnak, bomb puahnak le Christian thahnak tamnakbik asi ve mi Nigeria ram ah tuizarh sung ah Biakinn nawkkang a si lala. December 10, Tlawngkai Nikhat zinglam ah Ilorin ih The Living Faith Church Biakinn cu zo ti theihlo cun an nawkkang ih, a sung ih um thilri zianghman lakmi nei manlo in a zaten a kangral theh.\nHi Biakinn in kan dung thlahnih liam ih sak theh mi asi ih, hiti ih an nawkkang hngal mainak hi ziangruangah asi ding ti in thuthanglakhawmtu pawl cun Rev. Cornelius Fawenu (Christian Association of Nigeria ih Secretary tuan rero tu asi) cu thusuhnak an neih tik ah, “Biakinn kan saknak hmun hi Muslim pawl ih ram asi ih, an ramsung ih Biakinn kan sak an duhlo asi bik mai” ti in asim.\nBoko Haram pawl thawn pehawknak an nei maw ti ih suhnak cun, “Nigeria ramsung ih Christian pawl thattu cu anmah lawnglawng asi ko. Hi ramsung ih Muslim pawl cu hitawk hmun ah an finkhawm aw theh ko” ti in asim hai.


Kuva Dawr Bomb Puak Ah Nauhak Kum 5 Mi A Thi, Bomb Kamtu 2 An Kai. KIA Le PDF Komaw In Ralkap 40 An That – Meifar\nKuva Dawr Bomb Puak Ah Nauhak Kum 5 Mi A Thi, Bomb Kamtu 2 An Kai. KIA Le PDF Komaw In Ralkap 40 An That\nSeptember 21, 2021 admin Lawrkhawm 0\nMagway Region, Magway khawpi, Taungdwin lamzin kap ih um kuva dawr ah bomb a puak ih kiangkap um mipa nauhak kum 5 mi a thi. Kuva dawr cu USDP Office kiangte ih um a si.\nSeptember 14 zinglam nazi 8:00 hrawngah bomb cu a puak thutthi ih kiangkap um nauhah kum 5 mi Maung Nyan Lin Phyo cu a hliamhma tuar loin a hmun ah a thi cih. Mipa kum 25 mi khal hliamhma nasa zet a tuar ih siizung ah an tuamhlawm rero lai.\nCCTV fehtlang in bomb kamtu cu an zingzoi vivo ih Magway khua sungih um Ko Chit Phyo Thon le Htoo Wai Yan an kaih thu People Media thuthang ah an tarlang.\nThudang: Sagaing Region, Katha ramsung ah PDF-Katha le KIA pawl an komaw ih ralkap 40 an that tin NUG cozah in a phuang. September 19 sun ah PDF-Katha le KIA pawl an komaw ih ralkap pawl thawn an doaw ciamco, cutawk ah ralkap 40 an thi.\nCumi hnu zan nazi 9:00 hrawngah doawknak vanzam 5 cu Magway khua par van boruak lakah an zamkual rero, tualsung mipi pawlin Katha ramsung ah ralkap pawl an thi tamtuk ruangah doawknak vanzam thawn an kap tum a si ding ti ruatnak an nei.\nThaw Zetin Burger A Ei Rero Ih Thil Pakhat A Ei Ngah Ih A Dawlh Thei Lo Ruangah Avun Zoh Cu Minung Kutzung Arak Si\nRalkap Lamtang Pawl Ih Kammi Bomb Cu Tualsung Mi Pahnih In An Pal Puak


Kum 87 Hnu Ah Barcelona In Real Madrid An Hun Lan – Chin International Daily News\nSport intertainments\t March 3, 2019\nKum 87 Hnu Ah Barcelona In Real Madrid An Hun Lan\nLeitlun ih football club tumpi le hlawhtling bik pahnih, ral-aw bik le mipi ih zoh le rel hlawhbik club Barcelona le Real Madrid ih neh-awk dan thuanthu tawi hi a hnuai ah rak siar ve aw.\nFebruary 3, Zarhpi zing (2:15) ih La Liga puai ah Real Madrid le Barcelona an tongaw lala ih Barca in goal khat thun in nehnak an co ruangah Real Madrid voi 96 an nehnak a siih Kum 87 hnu ah a voi khatnak Real an hloih-nak a si.\nReal le Barca thuanthu kan zoh asile Real in a tamsawn nehnak record an nei ringring. 1902 ihsin 2008 tiangah puai 102 an lekih Barca in voi 20 tlawng a rak neh thei.\nMessi um hlan kum 10 ahkhan Real in 85 nehnak nei in Barca in 78 lawng a rak nei. Asinan Messi Barca ih a luhhnu cun thuanthu a danglam theh. 2012 ah Barca in an hun man ih 86 veve nehnak record nei in an rak duhtawk aw dah.\nCun, Messi ih hohonak thawn 2009-2019 sungah Real Madrid innpi ah puai 17 an do aw ih Messi lam Barcelona in puai 10 nehnak an co. Messi hin Real Madrid voi 41 a do zo ih voi 19 a nehpi, voi 12 an sung ih voi 10 an duhtawk aw. Goal 26 thun in El Clasico ih goal thun tampi record neitu a si. Assist khal 14 a nei.\nFebruary 3, 2019 Zarhpi zing ih an buai thawn tu ah voi 191 tong aw in Real in 95 nehnak an co ih Barca in 96 an neh. Barca in kum 87 hnu ah thuanthu thar an ngan, Real Madrid an hun lan thei tinak a si.\nMatupi Peng Ah Vanzam Tualrawn\nBus Cangsual An Chin Pastor le Chin Missionary Thi


Vanlam Zumnak - Chinland Today Media\nJanuary 18, 2012 12:27 am·0 comments\nJesuh in an hnenah, “Pathian rinsan uh!” a ti.\n–\tMarka 11:22\nBible Siar Ding: Saam 9\nKan rinnak le Jesuh ih rinnak karlak ah danglamnak maksak a um. Kan rinnak cu a cem thei. Minung tamsawn cu, “Bawipa, lamhlapi ah ka pial zo; atu ahcun himi hnakih hla sawn ah ka feh thei nawn lo. Rinnak ka neihmi hmuahhmuah ka hmang thluh zo, ih atu ahcun cawl tahrat in rinnak tamsawn nei thei dingin thla ka cam ding,” tiih an sim theinak hmun ah an thleng.\nKan tuah dingmi rinnak kan neih thei ruangah Pathian hnenah lungawithu ka sim, asinan adang rinnak a um. England ram saklam ih ka umlai ah midamlo innsang pakhat ih ka leenlai ka vun mang saal. Minu kum note pakhat cu ihkhun tlunah besiazet in a it. A khuaruah theinak thinlung a um nawn lo. Thil tampi a cang reromi pawl ka hmuhmi ihsin himi cu Satan ih tisiatmi a si ti ka theithiam cih.\nAmah cu kum note le fate mawite neimi a si. A pasal cu naute cawi phah in a rung lut ih a nupi cu hnam dingin a kuun. Cutikah an nu cu ihkhun khatlam sirah a sep aw lohli ih a pasal a silam hman a theithiam nawn lo. Thinpemza taktak a si. Cutikah naute cu a hei keng ih naute hmur in a nu cu a daiter. Cu minu cu zoh mawi lozet in a um lala. A kiangih um a unu hnenah in bawm thei pei maw? ka ti. Cunu in, “Aw ziangkim kan lo bawm thei” i ti. Asinan kei in, “Thlaraulam bomnak cu na nei thei lo maw?” ka ti. A pasal cu thinheng in a au ih, “In bawm aw.” Pathian kan zum, zarh sarih sung rori it loin kan um. Thil na ti sual. Na ra thlennak inn hi na palh pang a si,” a ti.\nCumi cun zaangfahnak i neihter sinsin ih himi nu hrangah pakhatkhat tuahsak duhnak thinlung a suak. Cuti’n rinnak thawn thla ka cam. Leitlun hmuitin ih thlacam hlawhtling mi ka hmu dah hrih lo. Pathian hnen ihsin zianghman na ngah lo asile vanlam nunnak sungin thla na cam a ttul, ziangahtile cumi cu thulehnak umsun a si.\n“Himi nu sung ihsin suak aw, Jesuh hmin in thu ka lo pek” ti’n ka auhnawh. Cu minu cu a hun let aw, a itthat ih nazi 14 sung a caang lo, cuti’n a hung tthangh tikah a dam felfai. Aw, rinnak a um, asinan Jesuh in Pathian thawn pehzom aw dingin hruai in duh ih kan minung sinak cemralter in Amah ih thiltitheinak in hmunluah ding a duh. Khuaruahhar tumtahnak in Pathian lamzin dik a neih a ttul. Pathian in ziangkim a kilkhawi a ttul.\nNa tisami sinak cun Pathian na thei thei lo ding; A zaangfahnak lawngin na thei ding. Pathian ih lamzin cu zumnak lamzin a si, lamdang a um lo.


Akhal-teke horse portrait stock image. Image of cold - 17862461\nAkhal-teke horse portrait.\nAkhal-teke horse portrait in winter\nPrincess Portrait bay horse in winter Bay arabian horse portrait Silhouette of a horse and rider galloping White horse stallion run gallop Lights Effect Background For holiday Horse galloping Welsh ponies Bay arabian horse runs gallop\nRed gelding with a star in the forehead plays Golden horse In profile portrait of beautiful young dark brown stallion of Akhal Teke horse Perlino akhal-teke horse in motion Horse jumps on sand on a white background Close-up portrait of teenage girl and horse Portrait of isabella horse Unique Stallion at Walk Madrid horse\nGolden akhal-teke horse runs gallop Golden bay Akhal-teke horse on the dark background Red golden horse akhal-teke portrait in summer Portrait of beautiful bay Akhal-Teke stallion Golden bay Akhal-teke horse playing on the meadow Golden akhal-teke horse Golden bay akhal-teke horse stallion on the grey wall background Golden akhal-teke stallion portrait in summer Golden bay Akhal-teke horse on the dark background\nAkhal-teke horse portraitAkhal-teke horse portrait


B.C.E. 1010 Ihsin Tuni Tiang Israel Ih Zir Dingmi - Chinland Today Media\nDecember 5, 2012 10:23 pm·0 comments\nSeptember 27, 2012 ni ah Israel Prime Minister Benyamin Netanyahu in United Nations ih thu a simnak ah leitlunpi thuhla a ngainatu pawl hrangih hminsintlak zetmi pawl a tel. Cumi cu Iran in nuclear bombs a tuah thu nasa zetin a simmi hi a si. Israel hrang ahcun, Iran in Israel ih dinghngetnak siatsuah dingih an hringhro ringring laifang ih an dinhmun rori a simmi a si. Iran President Mahmoud Ahmadinejad le Muslim biaknak hruaitu sangbik pawlin Israel ram hi Palestine pawlih ram a si, curuangah Israel ram cu Palestine pawl pek ding a si, tiin a hringhronak ṭongkam pawl cu siar cawk a si nawn lo. Curuangah Isael in hlanlai B.C.E san ihsin tuni tiang thuanthu sungih a zir dingmi pawl cu theihṭha ngaingai mi a si.\nJerusalem hi Siangpahrang David san le a fapa tei sanlai, 1010 to 970 B.C.E., le Siangpahrang Solomon san, 967 B.C.E, hrawng ihsin thokin an Israel ih khawlipi a si ringring zo. Jerusalem hi Temple Mount hmunah a umih cunah cun Solomon in a hmaisabik temple a sak. Cuticun Israel siangpahrang pawlin an luah lan ta. Cun cutawk thotho ah Siangpahrang Herod in a pahnihnak temple, Second Temple cu a saksal. Atu tiang acuih temple cu Jerusalem nitlaknak lam phar kiangah hmuh ding a um lai. Atu ahcun cutawkah nitin in Jews le miphun dang pawl ra in thla an cam ṭheu. Cuihsin Jerusalem khawlipi hlunpi cu 1948 ihsin 1967 tiang Jordan Siangpahrang pawlin kum 19 sung an uk. Cumi siangpahrang pawl cu Muslim pawl an si ruangah Jerusalem ah Jews pawl ra in Western Wall timi nitlaknak lam phar ih thlacam ding cu an kham. Jerusalem ih um Jews hmuahhmuah cu an dawihlo. Jewish, Israel, pawlih inn pawl, zung pawl, synagogue pawl, hlanlai ih pupa ro a simi Olives tlang kiangih um thlan le khanlung pawl, hminsinnak pawl hmuahhmuah khal an siatsuah thluh.\n1967 ah Israel ram cu Egypt, Syria le Jordan pawlin an laak ih, an duhduh in Jerusalem tel in an uk. Tuni ah Israel cun Jordan ih uk lai vekin a tuah lo. Jerusalem le a dang hmun thianghlim zate ah Muslims, Christians le Jews pawl cu zalen zetin lutkhuan a pe thluh. Israel in Second Temple, a veihnihnak temple, cu AD 70 ah Rome pawlih siatsuah a tong zo ruangah le Muslim pawlih siatsuah a tong zomi pawl ruangah a fimkhur ngaingai. Biaknaklam hlanlai rosiah pawl cu an kilhim. Islamists pawlin Israel ram le ramsung um hmun thianghlim pawl cu rinlopi in an siatsuah pang ding ti an ṭih. Cucu Afganistan ah Muslim acozah Taliban in Buddha biaknak milem nasa zetzet pawl cu 2001 a siatsuah dah zo. Cuvek in Jerusalem le Israel rampi siatsuah a duhtu pawl a um ahcun an um men thei lo.\nPrime Minister Netanyahu U.N. ih a thusimnak ah, “Islamists pawlin leitlunpi huap ih Muslim zate ih lungkimpinak a hawl rero. Annih cun Israel, Europe le America pawl siatsuah an duh. An tuah duhmi cu zalen zetin tuah an duh. Annih cun santhar leitlunpi cem ko in tuah an duh.\n“An tumtahmi cu Nitlaknak lam ih sanmannak le ṭhansonak pawl siatsuah ding cu a si. Annih cun Nitlaknak lam pawlih ṭhansonak le sanmannak pawl cu an daw ih an hua. Kan economic a ṭhangsomi le pumpaak zalennak kan neihmi pawl hi an daw ih an hua. Islamist Muslim hnipuan hruk ih Muslim daan thlun ding lawng an duh. Anmai ram ah kanmah cu in hua. An ramsung ah um in siang lo. Muslim tampi in Nitlaknak lam nuntu khawsakdan an cawngih, ramukawkdan khal an cawngih an ṭhanso vivo tikah an thin a heng.\nAn lungkimmi Muslim daan cu mi hmuahhmuah thlun ding an duh. An ruahdan a bang-awmi Muslim hlandaan feekfeek pawlin sanman Muslim pawl cu an that. Cucu tuni ih nitin kan hmu ringring mi Sunni, Shia le Alawites pawl karlak ih thahawknak pawlin fiang zetin a sim. Sunni pawlih ram Saudi Arabia le Shia pawlih ram Iran pawl kan zoh tikah Saudi Arabia in U.S. hnenah Iran dem ding a forh. New York Time ih tarlangmi vekin Syria inn sungsang tampi cun Shia tamzet umnak Iraq ram ah umnak hawl in an pan. Ziangahtile Syria ramsung ah thahawknak a sosangtuk ruangah a si. Cucingin Sunni pawlin anmah le an rualpi inn sungsang pawl cu Iraq, Shia ram, pan lo dingin an kham hrih.\n“Himi pawl ruangah Islamist pawlih sidan cu ziangvek a si ti cu nan ngaihtuah thei ko ding. Cucu Israel do ih neh ding hi a si. An thil titheinak power pawl hmang tahrat in an duhdan vek cekci in Jerusalem le Tel Aviv khawlipi lamzin pawl tlunah Jews pawl thah an duh. Duhtawk in hrem an duh. Kei le kan lak ihsin mi tampi in France le Germany ramhnih kom hnakih cak sawn dingin Iran cun a zuam rero a si tiin kan zum. Ahlan ah Iran hruaitu pakhat in, Iran ih kan neih dingmi nuclear bomb pakhat in Israel rampi a siatter thei ding tiin a sim zo. A ngaingai ahcun kanmah hnakin Muslim leitlunpi hrangah tih a nung sawnmi a si. Cuvek cu Israel in a net tiang kan siang hrimhrim lo ding,” tiin a sim.\nAtufang ah rampi tampi cu President Obama ih homi U.S. in a ho ih Iran tlunah siipuazi hrembetnak a tuah rero cu a si ko e, asinan cumi cun Iran in tumtahmi cu cawl ko a tuah thei lo ding vekin a um. An siipuazii a tlaniam ruangah a rim phahnak a um lo. Curuangah ziangtin tuah sehla a ṭha ding? Hrekkhat cun U.S. in a zamrang theibik in Iran hi cawhkuan pek thlang sehla, a cuih cawhkuan cu raldonak khalin sisehla, U.S. in Israel bawm sehla tiin an duh. President Obama in Jack Kennedy sanlai ih Cuban missile thubuai vekin sa vutvo in thungrul thlang sehla tiin tla an duh.\nPrime Minister Netanyahu in U.N. ih thu a simnak ah ahlan New York Times ih editor a tuan dahtu Bill Keller ih thu a relsal. Cupa cun Iran in nuclear nei sehla a ṭha ve ko tiah Sep 9 ah a sim dah. Cuvek ruahnak lungput nei tla kan um ko ding. Atu tikcu hi leitlunpi in thil pahnih hril dingmi a nei ih, cucu Iran in nuclear cu nei ve men seh tiih ṭhencat ding maw, nei lo dingin kham uhsi tiih ṭhencat ding hi a si. Hril ding harsa zet veve a si. Iran in nuclear nei seh tiin ṭhencat sehla, Iran in U.S. ih New Jersey State tia fang a simi Israel tlunah a duhduh in tuah ko seh ti thawn a bang-aw a si. Iran in nuclear hriamhrei cu a thupten a forhfialmi mihel pawl, Hamas le Hezbollah pawl cu a pe tengteng ko ding fawn si!\nCuticun Middle East ah nuclear ral a tho dingih cuihsin leitlunpi cem ko in ralpi veithumnak vek ralpi tla a suak ko ding. Middle East ah nuclear ral a tho ding cu kan zapi hrangah a ṭihnung ngaingai mi a si. Israel cun zaan ah thawten a itthat thei lo dingih, Iran in nuclear hriamhrei hmangih a do pang a si ahcun a theitawp suah in an kham-aw ve ko ding ti cu nang khalin na ruat ngah ve ko ding. Israel in 1983 kum ih Czechoslovakia rampi ih tonmi vek vansiat siatralnak cu hmaton ve lo dingin a zuam ve ko ding.\nPrime Minister Netanyahu in Iran thawn pehpar in a kimcang theibik ih timtuah ding le Israel humhim ding cu kan liang parah ṭhum-aw a si tiah a sim. “Zovek Israel PM khalin rampi dinhmun a siatthei tikcu a thleng ahcun, rampi humhim dingah midang pawlih lungkimpinak thawn kan hmailam hrang himnak dingah a tuah tengteng a ṭul. Culo ahcun, hruaitu tling a si thei lo ding,” tiah a sim ih, Israel hi rampi pakhat a si hlanah siatsuah a tong dingmi cu ramdang pawl hnenah bomnak dil ding asinan atu ahcun rampi pakhat a si ruangah bomnak dil a ṭul lo tiin a sim. PM Netanyahu cun, “A ṭha. Tuni ahcun bomnak kan dil lo, asinan kan tim kan tuah,” (“Well today we do not beg, we prepare,”) tiah a simbet.\nChina President Le Israel PM Thureltlang\nIran President Egypt Tlawng , Vanpar Kai Hmaisabiktu Si Duh


Falam Peng ah Inn An Cim - Chinland Today Media\nFalam Peng ah Inn An Cim\nNovember 17, 2009 11:45 pm·1 comment\nNiNU SENHRi | November 17, 2009\nFalam Peng ah kan dung October kar khatnak sungah ruah a cen ciamco ruangah lei min, inn cim, inn siat le mithi an um hnuaihni ti thu kan thei. Falam Khawpi sungih Mai Lal Rin Thang @ Nu Thang tei inn cu Oct. 05 zing, 04:30zg hrawngah cang cim in a nen ih, an inn cu zinpi parah a tlu, a sawprawp thluh. An insang ah mi 6 an um ih, mi 3 cu damten an um ih, a dang 3; Pi ?ha Lian Kai, Nu Ro Thang Mawi le Cung Len Thang cu sizung an kai, nan tu ah cun sizung ihsin an suaksal zo. Hiti ih inn a cim pekah an innhnenpawl cun an rak thei lohli lo, ruah a tah tuk ruangah ?ek tla ah an ruat men hai. Sathatpawl vak in an hmu ih, an innhnenpawl cu an sim. Chin Ram uktu General Hung Ngai le Bawi upapawl, le Falam Khawnu Khawpa pawl khalin an veh hai. Cun Falam Khawsung, Pu A Ving tei inn thlang Hrang ?hio bualrawn zin tla lei min in a khuh thluh ih, Falam khawpawh in tlang hna an ?uan ciamco.\nCun Oct. 06 zing ah Falam Peng, Sih Tui Khua ih Pu Zung Pum Thang tei inn khal lei min in a nen thluh ih, an fa 2 le tupa 1 an thi. Khuaimual Khua khalah inn pakhat cu a ?hawnaw ih, inn 3/4 lai cu an khingkuai thluh. Cun Lumbang Khua ih tlawnginn le Parte Khua ih tlawnginnpawl tla lei min in an siat hnuaihni ve hai. Cong Heng Khaw kiangih Falam Hydro Electric tikawng tla lei min in a silh thluh ih, Cong Keng khawmipawl in tlang hna ?uan in an huat ciamco. Hiti ih harsatnak tawng Khuapawl khalah Falam Peng Hotupawl cun va veh in bawmnak tete tla an pe phah hai. Hiti vekin lei min ih, inn cim hi tui hlanah theih dah a si lem lo. Falam Khawsung le Falam Peng Khaw dangdang ih inn tamtak hi hmun hrap deuh ih sah mi an si ruangah mi tamtak cu an thin a phang phah zet.\nYangon ah Chin Pawlpi Kum Thar An Hmang\nChin Social Welfare Association, Yangon [CSWAY] ih tawlrelnak in Chin Ramkulh sung Peng zate kawmkhawm “Chin Kum Thar” cu October 31 ni, zing 09:30zg ihsin sun 02:30zn tiang MBC Hall, Lanmadaw Tsp. ah ropi le hlunghlai zetin an tuah. Dr. Zaw Win ih thlacamnak in can thawh a si ih, upapawl hmeltheihtirawknak an neih hnuah CSWAY Hotu Pu Khuang Ling in thusimnak, CSWAY Sung?uantu Pu Dai Thong in thuthannak an nei. Cu ?hehin Peng/pawlkawm tin; Matupi, Mizo, Falam, Asho, Tedim/Tonzang, Hakha/Thantlang, Kanpalet, Mindat, Paletwah ihsin Chin nunphung lam phunphun hmuhnak le pawlkawm tin ihsin fala/tlangval khuah feisin hmuhnak an nei. Cun Peng/pawlkawm tin ihsin zaithiampawl in awnmawi le hla thawn mipi an awi peh vivo ih, palai upapawl ih kawmkhawm lamnak in can an ti cem.\nTui ?um ah mi 2000 leng an suakkhawm thei ih, Mai Thet Mon Myint tla ra in thusimnak tawi a nei ve. Falam Peng aiawh in Ceretlawh lam, feisin hmuh le hlasak [Susan, BJ, Ma Kim] pawl hi FPMY an si ih, an ti?ha hai zet. Tui ?um hiti vek Chin pumpi huap ih tuah mi kum thar puai hi a hmaisabiknak a si vekin mipi khal an nuamtlang hai zet.\nChin Rock Elbam Thar – LUNGRUALNAK PAR – A Suak Cing Ding\nBF Media Group | November 17, 2009\nGuitars : Van Gyi\nDrums : Julian\nBass : Van Van\nArrangement : MQT\nTum Bawmtu/Keyboards : Van Hup\nLal Nei Mang [Salai M], Kurbungbel, Zunphir\nVan Gyi, Julian, Salai Ma Ruat\nStudio : Pro, JLJ [USA] Mixed & Mastered : Myint Zaw\nBacking Vocals : MQT, Lal Cung Luai [USA]\nA Suahtu : Lal Nei Mang [Salai M]\nA Suak Cing Ding\non April 21, 2011 at 9:43 am\nhi ti vek ih tuah thei cu a thatuk hmai lam ah zuam sinsin ding kan si


Fapa Neih A Duh Tuk Ruangah Puithiam Ava Rawn, Puithiam Ih Fial Vekin A Lu Ah Tlawngkhen An Khenlut – Meifar\nFapa Neih A Duh Tuk Ruangah Puithiam Ava Rawn, Puithiam Ih Fial Vekin A Lu Ah Tlawngkhen An Khenlut\nPakistan, Peshawar khua ah naupai pakhat aum ih mipa fa neih a duh tuk ruangah puithiam hnenah ava feh ih fapa neihdan ding a sut. Puithiam in a cal ih tlawngkhen a khenlut asilen fapa a nei ding tin arak fial ruangah tlawngkhen inch 2 ih sau cu a lu ah an khenlut.\nAmahten dirhsuah sal a tum nan a dirsuak thei nawn lo ruangah tualsung siizung ah ava feh ih a thiltuahmi cu a phuangaw. Sibawi pawlin an rak buaipi rero hnuah tlawngkhen cu an dirsuak thei. Sibawi in, ‘A vanṭha tuk, tlawngkhen in a thluak a dai ngah lo. Amah cu a ṭha thluh” a ti.\nHitin online sungih a lar ciamco hnuah tualsung palik pawlin an va pan ih a thiltuahmi cu an sutfiah hnuah himi cangvaihnak ih tel zaten kaih thluh an tum rero lai. Nunau khal ziangruangah palik hnenah thubuai a thehlut lo ti an sut rero lai. A lu ih tlawngkhen khenluttu an sut ih amahten a khenawk thu a sim.\nNaupai nu in fanu pathum anei zo, tu ih a naupai laimi khal nunau thotho an ti. Curuangah a pasal in nunau fa a neihsal asilen ṭhenaw dingin a hringhro ruangah a beidong tuk ih puithiam ava pan. Naupai nu in, ‘Ahlan khalah kan vengsung ih naupai pakhat cu a lu ah tlawngkhen an khenlut hnuah fapa a hring.\nA naupai laiah X-ray an zoh ih nunau a pai nan a lu ah tlawngkhen an khenlut hnu ihsin fapa a hring” tin thuneitu pawl hnenah a thiltuah cu a sim thei. Pakistan ram ah nunau dinhmun hi a niam tuk ih nunau fa neih ding khal an duh lo, mipa fa neih an duh sawn.\nLeitlun Ih Nunau Tawibik In Tlangval A Nei\nNau Umtu A Nei Lo, A Hnaṭuan Caan Ah A Fale Cu Thingkung Ah A Tawnbet


Hamas Le Israel Rualremnak Tuah - Chinland Today Media\nHamas Le Israel Rualremnak Tuah\nJanuary 21, 2009 5:02 pm·0 comments\nby-Khuang Lian Sum\nLTTE Leh Sri Lanka\nSri Lanka Cozah ralkap pawlcun Libaration Tigers of Tamil Eelam (LTTE) pawlcu nasa zetin an nawrbet laiih. LTTE pawlhi Sri Lanka ram saklam kilte hramlakah an relh lai. An Hotupa Velupillai Prabhakaran cu lawngthawn hmundangah a tlanhlo zo ih zum asi. Sri Lanka ralkap hotu Lieutenant General Sarath Fonseka cun LTTE hotupa Prabhakaran hi Sri Lanka ram sungih a umleh umlo theih fiangnak a umlo ati ih. India ramkhalih a um a zumlo thu asimbet. Sri Lanka ralkap pawlleh LTTE pawl kah awknak hi a nazazetih Sri Lanka ralkap thu puangtu cun tihni sun lawnghman ah LTTE ralkap 30 lenglo an kahthat thu asim. Himi laiah LTTE pawlkhalin, Dharmapuram, kiangah Sri Lanka ralkap 51 an kahthat thu an simve. Asinan Sri Lanka cozah cun LTTE pawlih thil relmi cu thudiklo asi an ti.\nLTTE hotu Prabhakaran hi kum 1991 ih India Prime Minister hlun Rajiv Ganbhi thattu ah hoha tu ih puh asiih India cozah in kaih a caak zetmi asi.LTTE pawlhi European Union leh US khalin Tapung mi firfiak cazin sungih a telter mi an si. Sri Lanka Cozah ralkap pawlcun LTTE pawlih lawng ralthuam hriamnam Meithal Cerek Bomb phurh nak lawng cakzet ih tlan thei mipawl lawng 4 cu Sri Lanka raldo nak vanzam in a bomb parh thluh tiah ralkap thu puangtu cun asim ih LTTE pawlhin ramdang ihsin ralthuam hriamhrei an la lut ringring tiah Lt,General Fonseka cun a sim. LTTE hotu Prabhakaran hi thihcilh ngamih a mah kiltu pawlthawn leilung sung feet 30 hrawngih thukah In thazet an tuahih an um ih zanah an suakttheu tiah thuthangca pakhat cun asim.\nSri Lanka lawngralkap thu puangtu cun LTTE pawlih ralthuam phurh nak lawng cu tipi ah vanzam thawn hual rero lai an si ih. LTTE pawlih khawpi Sri Lanka ralkap pawlin an laksak ngah hrihlo mi umsun Mullaittivu khal an la thluhzik te thlang tiah asim. Mizan zing khawvang zikzawngih an kah awknak ah Sri Lanka vanzam pakhat cu LTTE pawlin an kah siatsak ih mithi leh hriamhma tuar ziangzat an umticu an simlo.\nHamas Leh Israel RualRem Nak Tuah.\nIsrael leh Hamas pawl do awknak cu zarh thum a kim hnuah rualrem nak Ceasefire cu an tuah theithlang ih ruah theih asi ih. Palestinian minung tampi in an In leh lo an pansal thlang rero. European Union leh Arab ram hotu pawlcun Israel leh Hamas pawlih rualrem nak Ceasefire tuahmi hi tluangte leh hngetzetih a fehvivo theinak dingah nasa zetin an tawlrel rero lai. Cairo khawpi ah himi rualrem nakthu tuahthu leh thildang thiltul mipawl an tawlrel rero lai.\nTui kandung zarhte zanih sin Israel cun Gaza a kah nakcu a bansanih cumi hnu ah Hamas hotu Ismail Haniyeh cun Israel hnenih sin Hamas pawlin nehnak kanco tiah a puangih Hi nehnak hi Gaza mipi leh leilung tlunih Palestinian pawlih nehnak asi ati. Israel in Gaza a do cu a hlawhsam asi ati bet. Israel cun rualrem nak tluantling a um vivo a duh ruangah Gaza ah Israel ralkap ret ringring a tum loih. Hamas pawlin an thu tiamkam awkvekin Rocket hmangih Israel ram thlanglam an kap nawnlo asi len Israel ralkap pawlcu Gaza ihsin hnuhkir salthluh an si ding ati, Israel cun Gaza hi Uk lanta tumih Siim asilo ati bet.\nHimi laiah Hamas pawlcun Israel ralkap pawlcu zarh khat sungih Gaza suahsan thluh ding in a nawrih Israel ram fehtlangih Gaza luhnak lamzin pikhal phit nawnlo dingin a nawrcih. UN cun Palestinian pawlih harsat nak phunphun ei leh in tirawl leh thildang tulmi bawmnak ding zohfiang nak dingah a malbik ni 10 tal a ttul ding tiah asimih zamrang zetih bawmnak pek an ttul thukhal an simbet. Israel in Gaza a siim ruangah Palestinian minung1,500, 000 cu dinhmun harsazet leh ti le rawl eiding neilo in an umthu khal an sim. UN cun Gaza bawmnak dingih sumpai ttul mipawl Dollar Million ziang mawzat cu ramdangdang hnen ihsin a khawn vivo cih zum asi. Israel in Gaza a siim zarh thum sungah remthat theih nawnlo In 4,000 cu a siat parh thluh ih Palestinian minung 1,340 an thiih himi sungah nauhak 460 an thi ih nunau 106 an thitel.. Hriamhma pu minung 5,320 an umih cumi sungah nauhak 1,855 leh nunau 795 an tel. Israel ralkap 10 an thiih civil 3 an thi . himi Israel ralkap thi 10 sungah 3 cu an mailam hmuhsual awkpang ruangih kap aw ih thi an si\nBurma Cozah In Sri Lanka Bawm Nak Pe\nCabuai Hnuaiih Bomb Kammi Tlunah Biakawk Duhlo\nOsama Bin Laden Ih Umnak Thei\nThlisia India le Sri Lanka Khalah A hrang\nLTTE Hotu Pabik Kap That\nLTTE Hotu hlun In Rahul Gandhi Tawng Duh


Ziangtin Hnangamdaihnak Kan Tep Ding - Chinland Today Media\nNovember 20, 2012 12:10 pm·0 comments\nCang Hril : “Maw Bawipa, daihnak famkim cu nangmah in na pe, an tumtah mi ah a hnget mi le nangmah a lo ringtu hnenah cun!” (Isa. 26:3).\nHih thutiamkam hi Israel mipawl mangbang vansang ih an um lai canih pek mi a si, curuangah tuisun thinpihnak le riahsiatnak tampi in in nuai can ah le dawnharnak, ṭihnak le rinhlehnak ral tumpipawl pathum thawn thlaphang ih kan um lai canah in bawmtu ṭha a si ding ti a langfiang. Ziangkim a ṭhat lai le van khal a fai laiah cun hi Bible cang hi puan zetih siar men a awlte; asinan harsatnak, beidawnnak, ṭihphannak le thinlaunak khawdur in kan van a khuh thluh ih, boruak ni a hung thim tikah cun hih ṭawngkampawl hi kan hrangah a sunglawi zet mi , a hlu zet mi ah a cang. Lei taksa thawn kan um sungah buainak ihsin luatnak ding thapeknak Bible sung khui hmanah thutiamkam a um lo; asinan cu hnakih thil ṭhasawn a um – buainak sungih kan um laifang khalih hnangamdaihnak thutiamkam a um. Sung lam hnangamdaihnak neih lo pi cun buainak sung ihsin luatnak cu ziang saw a neih ding? Ṭihnung zet mi doawknak lakah le thlisia phusing a hran laifangah Pathian rinsantu cun sung lam hnangamdaihnak, nun muril thlangamnak le pumhlum rinsanngamnak a hmu ding, ziang tluk duhnungza nun so a si!\n1. KAN HNENIH IN PEK MI HIHTHLAWSUAH ROPIZET CU ZIANG A SI?\nCumi cu “Hnangamdaihnak famkim” tiih tarlang a si. Asinan hnangamdaihnak famkim ti mi cu ziang a si? Cumi cu kan simfiang thei maw? Simfiang thei e, cumi cu sung lam nun hnaihnawknak ihsi zalennak dinhmun a si; cumi cu sung lam nun remtei ukawk famkim a si. Hebru ṭawngfang “Shalom” ti cu harhdamnak a ṭha ti relnak a si, curuangah hnangamdaihnak famkim thawn khat ti cu thlarau lam harhdam le sung lam nun remawklonak hmuahhmuah ihsi zalen tinak a si. Hnangamdaihnak thawi a khat mi nun sungah thikthusiatnak, iksiknak, diriamawklonak, supawk thei lonak, ṭanghmasialnak, hngalnak lole hmual tuar thei lonak pawl hrangah hmunram a um lo, ziangahtile hipawl hmuahhmuah cu thinlung sung hnaihnawknak suaktertupawl an si. Pathian ih pek mi hnangamdaihnak le a zangfahnak thawi kan tawnteh mi hnangamdaihnak cu nun ih um taktak mi a si. Thu a pek ih a daihreh mi hnakih ropi mi thil dang a um lo. – Mar. 4:38 zoh aw. Pathian in amai pek mi “Hnangamdaihnak famkim” hi hnangamdaihnak tin a ko. Famkim a sinak cu ziang mi bikah a si|?\n(1) A TLINNAk ah a famkim; sim duh mi cu, hnangamdaihnak phun khat a sinak ah a famkim. A famkim lo mi hnangamdaihnak a um, ṭhimnak ah “theihlonak” ruangih hnangamnak, ziangkim a tluangin a ṭha ṭheh tiih kan ruah lai ah, thungai hmu thei dingin kan mit vanter si sehla ziangkim hi a rak ṭha thluh naisai lo (Jer. 6:14). Cangvaihnak um lo ruangih a famkim lo mi hnangamnak ti khal a um; tikhur sung ih tidai cu dai zirziar le daiten a um men thei, asinan a tang lamah ciarbek thawn a hring le a ṭawtthu in a um. Nupinu le pacangpa tampi cun cuvek hnangamdaihnak men lawng kha an thei. Ni khat khat ah Pathian thuṭhennak in an tikhur cu hninter sutsi pei khaw, hnangamdaihnak diktak an neih lozia an hmufiang ding. Ziangmaw parih ṭhumawk ruangih a famkim lo mi hnangamdaihnak khal a um, cumi cu thil pakhatkhat lole mi pakhatkhat rinsannak ruangih hnangamdaihnak a si. “Thilri” cu a siat thei, cule minung khal a thi thei! Curuangah ziang tluk thindirem um loza a si. Asile an hnangamdaihnak cu khuiah saw? Hi a famkim lo mi hnangamdaihnakpawl kawkalh zawngin Pathian ih a famkim mi Pathian-ih hnangamdaihnak cu a si.\n(2) A TAM, A MAL lamah a famkim; sim duh mi cu, cui hnangamdaihnak pek mi cu hai a daih, cule kan ṭulsam mi cekci a phuhru thei. “Hnangamdaihnak famkim” ih a peksal mi cu “Hnangamdaihnak, hnangamnak” a si, thuah hnih hnangamdaihnak a si. Hihi Filipi 4:7 kan kau tikah a thupi zet, ziangahtile cui Bible cang in thuahhnih hnangamdaihnak ti cu thinlung hnangamnak le ruahnaklungthin hnangamdaihnak a sizia in sim ih, cumi cu kan ṭul mi hnangamdaihnak a si. Hih thuahhnih hnangamdaihnak cu a sinak khalah thuah hnih a si: (i) Pathian thawi remnak (Rom. 5:1) le (ii) Pathian-ih hnangamdaihnak (Fil. 4:7) tiin.\n(3) A HMUN RINGRINGNAK ah a famkim; sim duh mi cu, cui hnangamdaihnak cu a thlengaw dah lo mi le cawl dualdo lo mi a si. Thutiamkam,“Na kilveng ding…” tiah a ti-Sam 121:4 thawn khaikhin aw.\nII. ZIANGTIN HIH A FAMKIM MI HNANGAMDAIHNAK HI KAN HNENAH A RA?\n(1) Jesu Khrih in. Filipi 4:7 kha vun kausal awla, Bawipa Jesu Khrih cu titler, amah ihsin Pathian-ih hnangamdaihnak kan nunnak thlarau ih a luan thu kha hminsin aw. Himi sung lam hnangamdaihnak cu khristianpawl lawng ih neih mi a si. Khrih a neilotupawl le rundamnak hrangih Khrih-ih hnaṭuan ṭheh cia mi a rinsanlotupawl hrangah cun hnangamdaihnak a um lo. Sung lam hnangamdaihnak a thupte le dimteih kan hna ih in runsimtu cu “Jesu Khrih thisen” a si (Kol. 1:20).\n(2) Thlarau Thianghlim in. Bawipa Jesu Khrih in kan hrang hnangamdaihnak cu Kalvary tlang Kraws parah in ngahsak, cule cui hnangamdaihnak cu titler vekin amah ihsin kan hnenih pek a si; asinan cumi cu Thlarau Thianghlim in kan thinlung le ruahnaklungthin ah a run thlen a si – Gal. 5:22 zoh aw. Thlarau Thianghlim in kan nun a khahter le a luanliamter bangin, amah cun kan sungah mangbanza rah a suakter a si.\n(3) A kamsuak thu in. Sam 119:165 ih thutiamkam ropi zet kha vun zoh aw. Thilri le milai cun in hnaihnawk leuhleuh thei, cu lole baibah ko khal in tuah thei men, asinan Pathian kamsuak thu a duhtu, a ruattu le a thluntupawl hrangah hnangamdaihnak thutiamkam a um.\n(4) Thu kan lunnak in. Pui. 26:3-6 zoh awla, athupibik mi ṭawngfang “asile”ti kha hminsin aw. A dan vekin kan nung ih, a thupekpawl kan thlun asile, kan thinlung cu hnangamdaihnak famkim in in thuam ding; kanmah lamih ti ding mi mawhphurh kan ti asile Pathian in amai ṭuanvo cu a tisuak ve ding.\n(5) Thlacamnak le thangṭhatnak tampi in. Filipi 4:7 ih thutiamkam cu cang 6-nak ah milai lamih ti ding mipawl a rel hmaisak ruangah, cang 6 kha kan tisuakta a ṭul tinak a si.\nIII. A FAMKIM MI HNANGAMDAIHNAK KAN NEIH THEINAK DINGAH THIL PAHNIH TARLANG A SI\nZovek saw Pathian in hnangamdaihnak ih a thawm ding mi? A pakhatnak ah cun (1) “A ruahnaklungthin a hnget mi” le (2) “Nangmah a lo rinsantu.” Himi pahnih langternak hin zumnak a sawhkhih, asinan pakhat cu lu lam (thluak lam)ṭawngkam a si ih, culaiah pakhat deuh cu thinlung lam ṭawngkam a si. A bangawk lonak ziang a si? Kan lu in kan zum ih, kan thinlung in kan rinsan; kan lu in Pathian cu hnangamdaihnak famkim semsuahtu a si ti kan zum ih, kan thinlung in a thutiamkampawl a peksuak ti kan rinsan.\nThukharnak ṭawngkam khat in: Isaiah 26:3 hi Pathian thawn a thawk ih, Pathian thawn a cem; ‘Nangmah’ ti thawn a thawk ih, ‘Nangmah’ ti thawn a cemsal – Rinsantu nun cu a karlakah a feh. Hnangamdaihnak famkim cu himi ṭawngkam pahnih karlakah fehtlang tahratin cutawkih umta cih cu a si; hnangamdaihnak famkim cu Bawipa amah rori kan sungih a um kha a si, nun ih tawnteh menmen a si lo, thurin menmen khal a si lo, Bawipa amah rori sawn kha a si. Cule hla phuahtu in, “Jehovah parih kan cawlh tikah,” kan thinlung cu malsawmnakin a khat ding ih, cuticun amah ih in tiamta mi – “A famkim mi hnangamdaihnak le cawlhhahdamnak” kha kan hmusuak ding,” a ti vek kha a si.


SAC ralhraang lakah a lo hum theitu Android App | Falam Online Media\nSAC ralhraang lakah a lo hum theitu Android App\nJune 21, 2021 June 21, 2021 Ni Hnem Sung\t0 Comments\nTulai cu SAC ralhraang khal technology hmang ṭangkai in mikainak hrang tiang an hmang thiam thlang ih mipi hrang ahcun hupphurh um zet.\nMi phone check lawng duh tawk loin delete zo mi zuk tiang an phorh sal thiam ih, cuvek ruangih kaihkhih tuar khal an tam vivo.\nJune 14 ih Sein Shwe Kone Tlawnginn kang ṭum ah minung 40 lenglo an kai ih thu phunphun sut in nasaten an hrem.\nCupawl lakah thlah salmi khal an um nan mi ṭhenkhat cu an phone sung zuk retmi ruangah voihnih kai ih kaih tuar khal an um.\nNaupai pakhat phei cu ralhraang pawl ih hremnak ah a nau a siat phah. Amah cu an hrem hnu ah thlah sal a si nan a phone sung an zoh sak tikah Lamzawh duhphorh lai zuk tivek a um ruangah an kai sal mi a si.\nKhuami pakhat cun “ceet (computer) thawn a phone an check sak cu delete zomi zuk pawl a suak thluh sal. Cumiah lamzawh duhphorh lai zuk pawl a tel cih ih zuk sungih langtu mino pawl umnak addresses an sut ih a sim theilo tikah natukin an thawi ih a nau pai mi a siat phah” a ti.\nHlo verver koin Phone sung ih zuk pawl ziangtin kan delete ding?\nKan phone sungah Dothleng cangvaihnak thawn pehparmi zuk, ca tvk retlotu cu kan mal ding. Boruak se vivo in delete zotu khal kan um ding nan ralhraang pawl in delete zomi zuk pawl an phorh sal thiam tikah ziangtiklai khalah buainak tong thei kan si.\nAsile, kan phone sungih delete zo mi zuk pawl ziangtin kan hloter thei ding?\nHlo verver ko delete dan phun tampi a um ih cumi lakah a olbik pakhat cu App hman hi a si.\nMiṭhen cun phone Factory reset tuah hnu ah a hlo verver thluh an ti. Cumicu thudiklo a si. Factory reset tuah hnu khalah zuk le ca ṭhenkhat cu olsamten phorh suak a theih lai.\nAndroid app iShredder, Shreddit le Data Eraser cb tvk an hmang tlangpi ih cumi app cun phone sungih delete zomi data umnak hmunlawng pawl a hnawt fai thluh ding. (a thuahthuah rorin hmunlawng pawl hnawt fai ding a si tikah a kholh fai sung a rei zet ding. Na kholh hlan ah amalbik phone bettery 80% tal thun ta aw)\nZiangtin Data Eraser cb kan hmang ding?\nNa download hnu ah home screen ih Freespace kha hmet aw la File access le contact access “allow” na ti hnu ah Internal Storage kha hmet aw. (Complete erase timi hmet pang hlah) Ziangtluk a hnawt fai ding timi a lang ding.\nContinue hmet aw la hril ding “Method” 5 a lang ding. NATO Standard lole BSU TL-0342 timi kha hmet aw. (Hnawt fai dan sangbik a si ih rounds 7-8 rori a hnawt ding tikah tikcucaan a rei zet ding)\nThil thupi tuahnak a si vekin limit umloin na hnawt fai duh cun paisa pek a ṭul. Free version cun nikhat ah 100MB lawng a hlon thei.\nApp na lak duh le an hmin pawl ah hmet : iShredder, Shreddit, Data Eraser\nHminsin : Mai umnak ram zirin le phone hmanmi zirin App hman dan le a hnaṭuan dan a danglam thei.\n“iShredder Android” hmandan\n← Min Aung Hlaing cu mithmai neilo zetin Russia ram thleng suak\nMandalay khuasung ah Ralpi a tho →\nKawl ralkap in Wikipedia an phit ih Facebook in ralkap pawl i account a phit sak ve\nFebruary 25, 2021 February 27, 2021 admin 0\nUSDP cu Ralhraang dinhmun in bat thok an si thlang\nJune 13, 2021 June 14, 2021 Ni Hnem Sung 0\nRaldo zir duh hrangah NUG in pehtlaih nakding Pholang\nJune 2, 2021 Ni Hnem Sung 0


A rualpi in na ngaihzawng a lo lonsak caan ah... - IHBURLEN\nJuly 21, 2021 admin CAHRAM 0\nHringnun ahhin a caancaan ahcun zuknung sung lawngah hmang maw a um, ti ding khopin thilmak a thleng duh zet ṭheu.\nMinung tampi cu duhdawtnak in hram kan thok ih nuam kan ti zet laiah a net kan khar dan lawngte duhum lo zet, mitthli tlaknak a si ṭheu. Cucu sungkhat, unau le rualpi ruangah kan duh zetmi fala/tlangval thawn ṭhenawk caan a thleng ṭheu a si kha!\nTuiṭum ahcun na rualpi ruangah na duh kuahkomi na koppi fala/tlangval na ṭhen thu kan relkhawm hnik pei!\nMinung hi mit bangaw a rak um thei zet. Thinlung hmunkhat, duhdan bangaw le pomdan tiangin a bangaw duh zet. A hleicein rualpi lakah thinlung khat pu hi kan ngaihaw bik ṭheu.\nAsile na ngaizawng fala/tlangval khi na rualpi in a lo lonsak dah maw? Cuvek thil na ton a si ahcun ziangtlukin na tuar na ding? Na ton hrih lo khal asile na tong vivo thei lai, ti thei awla a tanglam ih ruahnak lo pekmi vekin ralring cia aw.\n1. Na rualpi sim ta aw: Mi pakhat thawn nan uarawk tikah a hmaisabikah na rualpi sim ta aw. Ziangahtile lehhnu buainak a thlen tikah na rualpi cun a lo theihpi ding. Cuti si loin a thupten ngaizawng na nei ih a rualnu/rualpa maw na sim lo asile amah thawn an rak kopaw riangri thei.\n2. Na ngaizawng khal sim aw: Ngaizawng (kop) na neih tikah zozo thawn na rualpiaw tivek pawl sim aw. A tlunih kan rel bangin mi ṭhenkhat cu ngaizawng pahnihthum kop hmang an si ruangah nangmah lo kop tho si in, na rualpi tla a kop ceem thei thotho, ti kha hngilh hlah.\nA rualpi in na ngaizawng a lo lon thotho asile:\n1. Tangdor suah in a dilten dil aw: Na ngaizawng a lo lonsaktu hnenah va feh awla “nang cu kei hnakin na hmuihmel, sumpai, zirnak lamah na cungcuang deuh ih rualpi ṭha kan si vekin keimah i kian men aw. Midang na hawl hmu ol sawn ding, kei hnakin,” tiin a lemten lem awla rualpi ṭha cun a lo theithiam dingih a lo kian mai ding.\n2. Zuam aw: Hi ruangah na beidong hlah. Vate zam lai zo ta bul an si lo, a sai thlatui’ ta’ an ti bangin na ngaizawng lonsak na ton tikah a lo longtu hnakih nasa in zuam aw. Na zuam lo asile na ngaizawng khal na duh taktak lo, tinak a si.\n3. Netabik thucah: Na rualpi, ngaizawng lo lonsaktu cu thil umdan na sim ih ziangah a poisa lo asile rualpi sinak ihsin phiathlo aw. A parah cun thinheng hlah awla ziangahtile na duhmi a rak duh thei ve ruangah mit le thinlung bangaw rualpi ding diktak nan si, tinak a si.\nAsinan, rualpi ṭha ih kaihtlak cu a si lo. ‘Good Friend’ menmen a si ih ‘Best Friend’ tiih kawh a tlak lo. Nang khal ngaizawng lonsak tiangih an um ruangah zir ding tampi na nei ve. Hmailam ah ralring thiam awla tui’ na ton vek na ton nawn lonak dingah…\nCule leitlun ah na hrang mi pakhat lawng a um lo. Midang an tam tuk lai timi thei in midang hawl men aw.\nZiangruangah nitlaknak ram pawl in NUG an pom thei lo?


Marathon Tlan - Chinland Today Media\nSeptember 1, 2009 8:21 am·0 comments\nCuruangah hmuitinmi lam ah zuamman ngah dingin ding tein ka tlan.\nCuih zuamman cu Pathian in Khrih Jesuh sung ihsin kumkhua nung dingah\nin run kawhnak kha a si. –Filipi 3:14\n– Saam 135-136\n– 1Korin 12\n1921 ih thokmi Comrades Marathon cu leitlun ih a tar bikmi peng 56 hlat tlanzuam awknak a si. Kumtin South Africa ah an zuam aw ttheu ih Bruce Fordyce in kum 1981-1990 sungah veikua a neh. 1986 kum ah nazi 5, minute 24, second 7 a rei ih 2007 lawngah cu hnakih rangin a tlantu an um.\nKhristian pawl khal marathon tlan reromi kan si. Tlanzuam awknak ttheh tiang tlansuak dingin tuar theinak a ttul. Paul in Filipi zumtu pawl hnenih ca a kuat tikah, “Ka hmailam ih a ummi kha baan dingah ka dawh rero a si… zuamman laksawng ngah dingin ding te’n ka tlan. Cuih laksawng cu Pathian in Khrih Jesuh sung ihsin kumkhua nung dingah in run kawhnak kha a si,” (Filipi 3:13-14) a ti.\nBawi Jesuh in nunnak marathon tlan daan in zirh zo. Jesuh cu hmailam ah a co dingmi lungawinak kha a tumtahmi a si ruangah thinglamtah parih ningzak thihnak hman ziangah siar loin a tuar ih atu ahcun Pathian tokham vorhlam kap ah a to a si (Hebru 12:2). Cuih tlan zuamnak cu a tuah suak.\nTthazet in ttheh suak theinak thuthup cu zuamnak kan ttheh tikih kan co dingmi lungawinak laksawng, kumkhua Amah thawn um tlang dingmi hngakhlap a si.\nA kawhnak aw ka thei tikah Amah tong dingin ka tlan,\nI pom dingin Ruuntu ih baan a pharh cia;\nZiang hmuahhmuah pe in ka tlan rero,\nZum dingin midang khal ka sawm hngai.\nKhristian zuam awknak cu thilcuh awk a si lo, tuar theinak a si.


LAIVA LUAN AH KALA MISUAL PAHNIH IN MANG UK LAL PAISA AN LONG – Ethuthang\nLAIVA LUAN AH KALA MISUAL PAHNIH IN MANG UK LAL PAISA AN LONG\nMarch 7, 2018 Iris Hnem Chin, crime, Falam, Laiva\nMarch 4 zaanlam nazi 4 hrawngah bike thawn khual a tlawng mi mino pakhat cu Laiva luan ah misual pahnih in paisa an long sak tiah theih a si.\nSalai Mang Uk Lal (kum 25 luan) cu zarhpi ni ah Falam ihsin Singai khua lam pan in a feh ih Laiva kiang, Hrianghnang buukte lan a tlen ah hmailem bun naamsau keng mi pahnih in an kham ih bike tawh an laak sak hnu ah paisa an dil ti a si.\nMang Uk Lal cu Malaysia ih hnaṭuan dah a si ruangah kala ṭong malte a thiam ih a khamtu mi pahnih thawn Malaysia kala ṭong thawn an biak aw thei ti a si. Misual pahnih cun, rawl leinak dingah paisa in pe aw an ti ih Mang Uk Lal cun paisa a neilo thu a sim nan zumlo in a thilri an check sak. A paisa bawm sung ih ks 10000/- a pai mi cu an laksak ih a mah cu tuahmawh loin an thlah sal.\nSingai khua a thlen hnu, a thil ton mi an sut tik ah Mang Uk Lal cun khawbawi pakhat hnen ah a sim zo ih, khawbawi in a ṭul daan vekin a report ding a zum thu a sim.\nHih thuhla thawn pehpar in a thei ciangtu Saya Mang Hlei Sum cun,”Mang Uk Lal hi ka tupa a siih Malaysia ṭong rak thiam lo sehla ziangtin an tuah ding tihi ruahban lo a si. Curaungah mipi pawl khal cuih kiangkap ah ralring ten sukso cio ding in duhsaknak thawn thu ka run lo sim” tiah CH hnen ah a sim.\nHih Malaysia Kala ṭong hmang misual pahnih hi Muslim vaakvai an si ding tiah kiangkap khua pawl in an zum.\n← INDONESIA NAUHAK PA CU ARPI BANG IN TTI A TTI (+VIDEO)\nMIZORAM, KOLASIB AH KUM 50 MI FALAM NU THAT TUAR →\nHMIN THEILO MIBUR IN KANPETLET PENG SUNG IH THING TAMZET LAAK\nMarch 23, 2018 Author Comments Off on HMIN THEILO MIBUR IN KANPETLET PENG SUNG IH THING TAMZET LAAK\nPHILIPPINE MI AN HNEM UM THAT TU INNTEK TE NUPA THAT DINGIN THU RELCAT SAK\nApril 2, 2018 Admin Comments Off on PHILIPPINE MI AN HNEM UM THAT TU INNTEK TE NUPA THAT DINGIN THU RELCAT SAK


LUNG A FAK KO PU NO THAN KAP ZONG HOLH AWK THEI LOIN AN TUAH – The Chinlung Post\nZiangah In Upat Lo:Yangon le Magwe Ramthen tiangin Chin party kan din ti an theih veten, “Ziangah Chin Ramkulh ah din men loin kan Kawlram tiang nan party din in ram in nawr” tin Kawl party hotu hrekkhat in totlang thunuam relnak ah Capoh thungai in in sim.\nKa simve mi cu Nan Kawl Ramthen (regions) sungah Chin party kan din nan Ramthen sungih um Chin Miphun lawng sungtel (member) ah kan la. Nannih cu Kawl um lonak kan Chinram ah nan party nan ra din ih, Chinmi members ah nan lak ruangah, Chin lakah thenawknak le hmuhsual awknak tiang a suah phah.. Kawl le Kawl party rinsannak lungthin nei an suak phah ih hnamvai le hnamhlo lamzin zawh an um vivo.”\nAnnih in A singai e. Na simmi cu a dik thei ko. Hmanseh, Kawl kanmah rori ra in Tlangram (Chinram) ah kan party kan hung din lo; nanmah Tlangmi (Chin) rori Yangon kan party hmunpi ah ra in Chinram ah party hung din uh, tin in sawm ruangah a si,” tin in sang. Ṭong ding ka thei nawn lo. In neh.\nAw! Hi tlukin maw Phun upa sive Chinpawl in hnamdang rinsannak kan neih ih mah le mah rinsan awknak kan tlaksam zo.. ti ka ruat. Ka thin a tur in a tur.Kan thurel kan peh vivo. In sim bet mi cu Kanmah Kawl party hi 40 lenglo kan um zo. Tlangmi party nan komaw vivo nan kannih Kawl party cu kan ṭhenaw deuhdeuh.\nKan Ramthen 7 lawngah party din in cuhaw sehla party kan tam tuk, lal cuhawk kan hmang tuk fawn ih party pakhat lawng ih Cozah din thei kan um lo ding.Zoh hnik uhla, nanmah Tlangmi Ramkulh 7 ah kan Kawl party thih ngam ih dinpitu le bawmtu nan tam ruangah 2010 le 2015 ah party pakhat (USDP le NLD) lawngin Rampi Cozah kan din theinak a si.”\nAn simmi 100% a dik ti ka theih ruangah mak tiin ka cal ka dawm, awn ring loin ka huiha ruangro! Aw! Kawl lal cuh awknak men ah Tlangmi (Chin) kan rak buai ve rero maw? An lakih kan uar deuh miin in uk theinak dingah lal Tohkham ah toter kan zuam rero men maw? Hiruangah Kawl hmuhdan ah a miphun zawngin uar tlak kan rak si hrimhrim lo ti ka hmusuak.\nUktu lungput si lo ukmi lungput nei men fang maw kan rak si ti ka ruat. .. Lukun in khua ka ruat cuahco.Ka topi mi Chin hotu pakhat in; “Nan simmi a dik. Mak ka tive mi cu Chin hmanah mifim, Bawi Upa le ca thiam sang timi rori hmanin nan Kawl party thih ngam in lo ṭantu an um laiah, nannih Kawl Miphun hrimhrim cun mi menmen leilet hnaṭuan rori hmanin Tlangmi party vote pe duh pakhat hman nan um lo.\nThimnakah, Chin thawn um tlang kumkhua Kalemyo ih Kawl mi men men rori hmanin Chin party vote an pe dah lo. Hihi in nehnak, mai miphun cu (party tiangin) dinpi nan thiamnak, hnam Upa nan sinak langtertu a si hmang,” tin a hmuhdan a sim ve.Kan rualpi Kawlpawl cu an lungkim zet. Asinan an lakih pakhat cun “Umhrih hnik uh. Kawl vek thotho in lungput nei Tlangmi ah nan um ve hokhaw.\nThimnakah Zakhaing miphun hin anmai Zakhaing party bak Hnamdang party vote an pe lo tluk a si ti 2010 le 2015 ah kan hmu. Shan khal cu thotho. Kawl party vote petu cu rel tham lo an si,” tin a sim.Tlangmi 7 lakah Kawl in anmah tlukih mai miphun ṭan ngam Zakhaing le Shan an um ve ti an thei ih tawk deuh lai. Ram thu ah thurelpi tlak taktak ih an hmuh mi cu Zakhaing le Shan lawng an si.\nAnnih cu Kawl in an lungsung ten an upat, an zah. Kawl lakah mithmai an nei.. Chin in kan tluk lo.. hmnnn. Um thei loin: “Hiruangah maw Zakhaing cu nan hua in nan do bik a bang nan, 100% tluk Kawl lo ṭantu Chinram hnakin kum tin paisa (budget) an ngah mi a tam sawn. A tlawn in nan tlawn a rak si hi..” ka tive. An hni lem lo!\nA fiang tuk mi cu Miphun khat le khat do awk le zuam awknak ah hriamhrei hnakin thinlung hi a rak thupi deuh, Hnamdang in kan lungput umdan hi an rak zoh, an rak upat, an rak ṭih deuh.. ti hi a si. Tuisi talin, Ukmi (sal) lungput maw..Uktu (Bawi le Lal) lungput kan nei sawn ding? Kawl, Shan le Zakhaing cun “Uktu lungput” an neih thluh zo ruangah, an lakah a cak sawn an um hrih nan thinlung lam ah neh awtu cuang an um lo.\nKawl in Zakhaing le Shan miphun cu an upat an zah ih Chin hnakin mithmai an nei. Kan tluk lo. Dawt an um. Anmah vek ziang tikah kan sive ding?Kan tokhawm ban zik ah tlawmlak thil thu ah hitin ka sim hai: Kawl hotupawl in Democracy le Federal nan duh taktak asile Pinlung Thukam tuah hnu April 9, 1947 ih hrilawk ah Aungsan ih party AFPFL in Tlangram ah party an din lo an cuh fawn lo.\nCuvekin tui hnu hrimhrim ah Tlangram ah Kawl party din in cuh ve nawn hlah uh.Tlangmi mipi tam sawn in anmai Tlangmi party sungih an hriltlin mi in an Ramkulh cio ah Cozah din dingin ṭan lakpi sawn uh (2015 ah mipi tam sawn hril mi Zakhaing party Cozah nan dinter lo tla hi Democracy le Federal dan kalh rori a si).Beidonnak thu rel a sinan beiseinak sangpi nei in kan inn lam panin ka tlung. Pu No Than Kap


Palik le ralkap in Free Funeral Service Society zungpi an luhcilh - Falam Online Media\nPalik le ralkap in Free Funeral Service Society zungpi an luhcilh\nMarch 4, 2021 Ni Hnem Sung\t0 Comments\nYangon, North Dagon ih Free Funeral Service Society zung cu March 3 zaan nazi 11 hrawng ah palik le ralkap in an luhcilh ih thilri an siat sak tlun ah computer le biakpawhnak cet pawl an lak sak.\nZiangruangah luhcilh an tuar ti cu theih a si lo nan Free Funeral Service Society cun palik/ralkap le an innsang pawl cu siat an ton tikah kan ṭanpi loding tiah kan dung baite ah khuatlang mipi theihternak an nei.\nFFSS zungpi luhcilhtu palik le ralkap pawl cun hriamhrei hmangin zung thilri an siatsuah hlei ah zung sung i um mino pawl khal nasatakin kut an thlak tiah BBC in a tarlang.\nFree Funeral Service Society chairman U Kyaw Thu i nupi ဒေါ်ရွှေဇီးကွက် cun “zung an luhcilh lai ah kan pa U Kyaw Thu cu zuang ah a um lo. Zung hnaṭuan mino pawl khal kut an thlak ih zungta cet thilri khal an lak. Ziangruangah hitin an cangvai ti cu theih a si lo” a ti.\nFree Funeral Service Society cu theitawk suah ih mipi bawm ringringtu rinsantlak pawlkom pakhat a si ih, atufang ralkap le palik kut tuar ih hliamhma tuartu pawl khal tuamhlawm in mipi lam ah hnget zetih ding ringringtu pawlkom an si.\n← Ralkap le palik pawl cun Mipi tuamhlawmtu Red Cross hnaṭuan pawl an bat thok\nHakha : Hmun 2 ah Mei a Kaang ih Inn Pakhat Kaang Ziamral →\nKhua khat ah mino 3 fingfing ralkap lutter dingin Mipi an phut


Sui Thantlang khualipi cu a ṭhing in a ro riapri | Falam Online Media\nSeptember 21, 2021 September 21, 2021 Ni Hnem Sung\t0 Comments\nChin ramkulh, Thantlang khuami pawl cu ralkian dinhmun in khuapi an suah san deuh thaw thluh ih khuasung cu ṭhing riapri in enkoltu neilo rannung ṭhenkhat lawng an vak an tawi.\nZawnruahnak nei lo SAC ralhraang pawl in ralthuamtum thawn khuasung an kap hnu a nilitnak ah minung 10,000 lenglo khuasanak Thantlang khuapi ah innsang 3 lawng an tang tiah theih a si.\n“Khuadang tlangdang ah sungkhat unau ṭha kan nei ruangah kan tlan mi a si lo. Kan nunnak hrang tiang ṭih a nung thlang. Curuangah, ruahsanding neimal hman ningla kan nunnak te tal a him thei pangah ti`n kan neih sun Inn le Lo tlansan in khua kan suahsan hi a si” tiah ralkian dinhmun in Thantlang khuapi suahsantu mipakhat cun a rel.\nAugust thla hrawngin Thantlang ah kahawknak theih ding a tam ih cuih ṭum in khuami mimal cun khuate/hmundang pan in himnak an hawl thok.\n“Khuasung um zate deuh thaw cu September 18 ih thilthleng ruangah khua kan suahsan mi a si. Khuasung kahdonak a suak ih SAC ralkap pawl in meithaltum thawn khuasung an kap. Inn 19 hrawng a kaang ral” tiah ralkian mipakhat cun a rel bet hrih.\nSAC ralhraang pawl cun kaangmei an ti suak ih meiphal tumtu Pastor pakhat an kap that hlei ah a phone le nazi telin a kut zungnauum ih kutsih zungbun an phong thei lo cu a zung an tan sak tiah report a um.\nSAC Ralhraang kut tuar in Pastor Cung Biak Hum mual liam\nChinram hrambun meidia ṭhenkhat ih tarlang mivek a si le tudinhmun ah Thantlang khuahlumtu cu mipum 30 hnak ih mal lawng an tang ti a si ih, tui ni September 21 ih Covid mina a thi mi mipakhat ruak khal Hakha Township Public Health Care & IDPs management Commitee in an va phum sak tiah theih a si.\n← CNO/CNDF le PDF (Kalay) ṭangrual dingin tiamkam tlangthannak nei\nIndia cozah in Kawlram ralkian pawl a cohlang duh lo nak san →\nA phone ka vun Call cu rak kai tu an um nawn lo – Pi Tawk Ve Thluai\nMay 7, 2021 Ni Hnem Sung 0


UN ih ṭuanvonei Christine Schraner Burgener in SAC ralhraang a Dem | Falam Online Media\nSeptember 14, 2021 Ni Hnem Sung\t0 Comments\nMyanmar thu thawn pehpar mi ah UN ih ṭuanvonei Christine Schraner Burgener (Special Envoy of UN Secretary) cun Myanmar mipi tiang a khawng ban mi ramsung ih a hraang zawng cangvaihnak a suak rero mi cu SAC ralhraang a lungruh tuk ruangah a cang rero mi a si a ti.\nCumicu a hnaṭuannak ih a hmuh ton mi pawl khaikhawm in a mai bulpak hmuh dan Twitter ah a tarlang mi a si ih “himi hin ka thin i ti nuam lo zet” a ti.\nMy consultations for an all-inclusive dialogue in the interest of the people were not welcomed by the military. I regret this clear lack of will for a peaceful solution which could have prevented other stakeholders from feeling they have no choice but to seek violent means. pic.twitter.com/8F71OyqkTL\n— Special Envoy of UN Secretary-General on Myanmar (@SchranerBurgen1) September 14, 2021\nChristine Schraner Burgener cun “Myanmar mipi hmakhua hrang ah a ṭha thei bikmi mizapi thureltlangnak nei dingin kuthlan an si nan an cohlang lo. A neem zawng ih lairelnak an ngai poimawh lo zia a lang fiang zet.”\n“Hriamkai cangvaihnak baak lo hril ding dang lamziin suak lo dingih kan kham thei lo mi cu poi ka ti zet” tiah a ti.\nTudinhmun ah Christine Schraner Burgener cu US, Newyork khuapi ah UN meeting a kai lai a si.\n← NUG, NLD le PDF dokalhnak campaign an tuah\nTedim peng ih Mytel Tower an puah siat →


Nauhak TV Zohter Lo Ding - Chinland Today Media\nNauhak TV Zohter Lo Ding\nFebruary 22, 2012 2:57 am·3 comments\nU.S. mithiamsang pawl ih hliakhlai daan ahcun nauhak TV zohlo ih an um a that lawng siloin a kiangkap men ih an to hman a tha cuang lo tiah an sim. American Association of Pediatrics (AAP) pawl cun nauhak hmuh ih nulepa TV zoh khal a tha lo tiah an sim bet.\nAsinan, nauhak ziangmawzat in TV zoh an rak hman ruangah TV phit dingih an sim men hmanah buainak a suak tiah an sim ve thung.\nAPP pawl cun nauhak kum 2 hnuailam cu TV zohter lo hrimhrim dingah thu an suah. Nauhak kum 2-5 pawl hrangah nikhat ah nazi pakhat sunglawng TV zoh sian a si ih nauhak kum 5-18 tiang nikhat ah nazi 2 sung lawng TV an zoh thei ding tiah thusuahnak an nei bet.\nHimi thu ah TV second hand khal nauhak hrangah a tha lo tiah an sim bet.\nUS Ralkap Leh Phillipine Ralkap Raldo Zir Tlang\nBarack Obama In Same Sex-Marriage Lungkim\nLian ah says:\non February 22, 2012 at 10:15 am\nNauhak TV zoh khap cu Ziangruang ah an khap ti in nan thei bet maw?\nHausum fapa says:\non February 23, 2012 at 2:13 pm\nA a mak ve.\nNauhak TV zoh lo ding ih khamawk ding cu tu lai ah cun thil harsa tak cu a si ding ka zum.\nZiang tin leh lam kan kham pei maw.\non February 27, 2012 at 11:43 am\nNauhak hrangah cuti TV zoh a tha lo a si ah cun a zohtu nauhak pawl ah ziangvek hngawng (effect) a nei thei ti simbet thei kan um maw? A zohtu le zohlotu nauhak ah ziangvek an hmailamah thihnung le nung lo thil pawl a um thei?


Saikhumphai CYMA In Bawmnak Pek Kham - Chinland Today Media\nMay 5, 2013 9:19 pm·0 comments\nMi tam zet in tulai Mizoram ih Saikhumphai nawhkang thu ah ruahdan dangdang kan nei cio ding tiah zumnak ka nei. Mizoram ih khua pakhat nawhkang asiruangah silo in hi khua hi kan ram ihsi vailut, Meithal, No.4, Sivai siava pawl khawlnak hmun tiih puh ruang le Vaphai VC hnuaiih um duhlo Mizo nunphung le sakhuanak tisetu khua tiih puh ruangih urkang a sinak ruangah keikhal ka rak seherh ve zet ih thuhla nasaten zingzoiin ka rak sut in ka rak siar.\nSaikhumphai khua ih um kan Chin mi unau pawl zovek an si ticu theih ka neilo. Asinan Saikhumphai khua pawl khalin tisual mi le Mizoram ih duhlo mi thil pawl an tuah a si ticu a langfiang ko. Mi ram ih kan tlanlen tikah an ram dan le duun ih a duhlo mi pawl cu tuah lo in an ti dan kan thlun ve rori a ṭul asi.\nAmahlawngte hivek ih khua pakhat rori ur hicu tulai san ahcun hnam aa le ruahnak neilo pawlih titawk ih ruah mi tluk a si. Culawng silo in minung covo sinak palzutnak a si. Sakhuanak ruang, miphun, vun le rong pawl ruangih hremnak a petu pawl hi dan vek ih hremding an phu rori a si.\nTu ah Central Young Mizo Association pawl in bawmnak thawhbur khawn ding cu khawn hrihlo dingin thu an rak suah. Mizo Student Union le Mizo Zilai Pawl pawl cun CYMA pawl ih thusuah micu pompi lo in bawmnak a pe theithei khawn khawm ih bawmnak pek ding an rak duh thu an rak tarlang ve.\nYMA ih thuken cu “Bawm Ṭul Mi Pawl Bawm” ti a si. Hi tiih CYMA pawl ih bawmnak pek hrihlo ding an ti ruangah mi ziang maw tizat cun CYMA hruaitu pawl cu an mawhphun zet.


Ṭha le Sia --Good and Evil christian comic book bible in Falam Chin.\nṬha le Sia\nSHARE GOOD AND EVIL!\nSee a problem? Contact Us.\nHimi mangbangza zuklem thawn simfiangmi Baible cabu cu rawng Dum leh Raang in nangmai phunhnamṭawng in ngahtheih a si:\nRaithawinak. Doawknak. Hniksaknak. Phiarsawmtu. Ruahsannak. Tlensuahnak.\nPathian nih Amahlehmah cu milai hnenah hmeltheiterawk ding a duh, cucu thubulrinnak, ngaihdan lole thurinnak thawngin a rak tuah lo, asinan puancia tuanthupawl, doawknak, zahngainak, thuṭhennak, thilmakpawl, thihnak, nunnak le ngaihdamnak thawngin a tuahsawn a si.\nHimi cu Pathian’ ruahmanmi tlensuahnak thuhla Semtirnak in Thuphuan tiangah asangsangte thilcangmipawl a rak sim. Cui thuhlapawl cu Kaṭun Cabu pianhmang ropizetin le ngaihhlut tlak quality-sangzet in zuksuaimi cabu a si.\nKanmai cabu larzet mizuktelmi “Zukcuang Baible,” Ṭha le Sia, cu nangmai phunhnamṭawng in ngahtheih a si! Thilumtudan asangsangten Baible hmangin himi cabu nih a lo simfiang ding, thilrakcangmi simkirsalnak theihthiam awl dingih mizuktelmi cabu pakhat a si. Himi thilcangmipawl lole thurin thupipawl cu Baible sungih khawitawkahsaw hminsin ih a um tiih na zohsal theinak dingin cui tuanthutin ih cahmai tanglam ah kawhhmuhmi Baible cangpawl tarlan a si. Mangbangza Baible tuanthupawl cahmai 320 tlun thawn, atumlehtetlam cu kaṭun cabupi zarantiat a si.\nklick hrangah kopyh2\nJesui Thu phuancianak\nThukam Thar, Jesui suahnak, le Thlemnak\nThilmak tuahnak le Tah`himnakpaw\nLantakpuai le Jesui Tuarnak\nThawhsalnak le Kawhran Hmaisa\nLeitluan Hmuahhmuah hnenah


Syria Ram Ah US Thuthanglatu Kai (Kidnapped) - Chinland Today Media\nJanuary 5, 2013 3:09 am·0 comments\nPARIS : Agence France-Press (AFP) hrang ih thuthanglatu le thlalak, video pawl pe ringring theu tu, US rammi James Foley, 39 mi cu, nikum November 22 ni ah hnatuan ih a vahnak Taftanaz hmun kiang ah kaih asi. Mi 4, lutum pawl cun Foley cu an ra kai ih, lehhnu deuh ah a tonglettu ih a hmanmi le a motor mawngtu tei pahnih cu an thlahsal.\nTuini tiang ah a thuhla cu a thup in a sungkua pawl cun an ret hrih. Ziangahtile, mipi ih thu an theihnak ruangah an sungkua Foley cu damten ratlungsal theilo in, a kaitu pawl in an that ding an phan ruangah asi. Foley ih pa John Foley khal hi thuthanglatu pakhat ve asi ih, Globalpost timi hrang ih video le thlalak lakhawmtu asi ve.\nJohn Forley cun, “ Ka fapa hi dam in a rakir ka duhzet asi. Culo asi hman ah, a dam asi ti theihnak ah amah thawn kan bia aw duhzet asi” ti in major US TV channels ah asi. Foley ih thuhla theitu cun sim thei ding khal in an sungkua website www.freejamesfoley.org ah thu an than hai.\nSyria Tur A Hmanmi Cu Leitlun Daan A Pahbal Tinak Si\nFBI In Jihadi John An Thei Suak\nSyria Ralkap Thi Sa Misual Lam Mi Pakhat In Eilai Video Suak


A tha bik hril thiamnak - Hre Mang\nA tha bik hril thiamnak\nFIM: A tha bik hrilthiamnak THUTAK\nFimnak timi cu ziang asi tiah FCCI intermediate Sunday school mino pawl ka sut tikah Thangte in “A tha bik hril thiamnak asi” ati.\nTlawngta hrangah tlawng tha bik, thilri lei tu hrangah a tha bik, thuam awk tikah dinhmun le tikcu zir in zoh mawi bik, neih mi sumsaw a tha bik in hman thiamnak, refugee pawl hrangah khui tawk ramah feh asile a tha bik ding, umnak hmun tha bik, a ngai tu pawl theih nuam bik tongkam hril thiamnak, a tha bik in tikcu le can hman thiamnak, a tha bik lam hruai tu rualpi hril thiamnak, thinlung sung khawluah tu ruahnak tha bik hril thiamnak, tvp, in milai zokhal mai nitin mai hrilnak vekin nun le tlanlen asi. Asile, nitin te theihmi, neihmi, le hmanrua bungrua, kimcang lo le famkim lo lakah ziangtin a tha bik ka hril thiam dingih ka hril mi cu ziangtin a tha bik asi ti ka thei thei ding?\nMilai in nitin nunah kan hril mi hi a tha maw a tha lo timi a rah a rah suak hnu lawngah kan theithei theu. Voi tampi cu tikcu reipi hnu lawngah hril fuh le fuh lo kan thei aw sal tikah hril fuh lo tu hrang ahcun can a liam hnu ah mai awm cum rero a tul theu.\nMi tampi cu an no lai can an hmandan an hril dik lo tikah an tar man hlanah leitlun an suahsan a tul theu. Mi tampi cun nupi pasal an hril fuh lo tikah ninghang riahsia ha cang rial in tthen awknak a suak theu, tthen awk lo hmanah damsung hellram vekin mai innsang sungah a ummi mi tampi an um. Voi tampi hmun tampi ah hotu an hril sual tikah pawlkom tthentthek awknak a suak theu. Mi tampi cu an tluak le thinlung sungah ruahnak suangtuahnak tha lo an um ter, thu sia in an thinlung khua a luah kau tuk, an awmsung hmun luahtu dingah thu sia an hril ruangah mithmai sia le lungawi thei loin an nitin lungawinak siatsuah sak in an um theu. Mi tampi in rualpi an hril sual ruangah bum awknak thang sungah an tla lut ih bum in ka um asi ti khal thei aw loin an mit sawhcawt vekin an vak rero theu. Mi no tampi cun an no lai ah harsa tuar in fim le ca zir an paih lo ih nun awlsam le nuamnung cennak an hril sawn ruangah kum 30, 40 an kim tikah lungawi thei loin Pathian, dinhmun le midang vuihram in an um theu.\nCun mi tampi khrihfa ti aw pawl cun midang tthatnak hnakin siatnak le thangsiatnak an hril sawn ruangah anmah le anmah thei aw loin an pu satan lungawi zawng an tuah rero theu. Duhdawtnak in remnak daihnak tuahtu si hnakin huatnak le iksiknak karhzai ter tu si ding an hril sawn ruangah an theih lo, an pu-pi satan lungawi zawng an tuah rero theu. Voi tampi cu a tak le a lem thleidan thiam lo ruangah mi tampi in a lem an hril sual tikah a rei hlanah an neih sumpai, an cantha an seng lak asi ti an thei aw tlai tuk theu.\nSamson mi cakpa in tisa thinlung duhzawng a hril in Pathian thu a ngai lo tikah a cahnak hmuahhmuah cu a hlo theh ta. David siangpahrang pa cun a tisa hiarnak in a thinlung a uk ih mi nupi cu a ihpi tikah a mualpho nak maksak a tawng. Saul siangpahrang cun Pathian thu hnakin amai ruahnak hmangin a hril tikah Pathian thinhengnak a tawng.\nLaimi pawl cun mi pakhatkhat kha hotu le hruaitu ah ret hnakin anmah le rualpi, kiangkap kawmkhawm malte cio in hruaitu si an hril sawn ruangah pawlkom tampi ah an tthen awk theh tikah a cakzet mi mibur thazang an nei thei lo.\nEvi in amai hrang tthatnak sihmang ati ih Pathian thu hnakin satan thu ngai ding a hril sawn tikah a pasal cu ti mualpho in sersiam mi milai zapi ten sual sungah a luh pi.\nHril sual cu tuahsualnak hnak hmuahhmuah ih hram asi.\nHril sualnak thu thlangpi malte tahthimnak vekin zoh hnik uhsi.\nI. Pakhatnak ah theihnak tlaksamnak:\nHril sualnak hmuahhmuah zohsal tikah theihnak tlaksamnak thawn a pehtlai theh ti theih asi.\n“Leitlun ah ziang rawl a thaw bik?” thusuhnak sang thei dingin leitlun rawl hmuahhmuah na nei ih an thawtnak na theih thluh, an thawh dan thleidan thiamnak na neih lawngah mi senpi zapi a zate hrang a dik mi na sim thei ding. Mi pahnih lole burhnih an to aw, an do awk tikah zo a mawh deuh ti thu thleidang thiam dingin an buainak thu thawn a pehpar mi thu hmuahhmuah na thei hnu ah nangmai sunglam ih duhbik, huatbik, mi thleidannak mizia ih hnaihnok nak tel loin thu hla kimcang na theih mi parah na thluak in thu na tthen lawngah zo a mawh, mawh lo timi thu zapi hrang a dik mi na sim thei ding. Malaysia ah a ummi refugee pakhat cun leitlun khui tawk ramah ka feh ding tiah a ruat tikah a hrang a tha bik tiah a ruat mi cu midang hnen ihsin a theih sawng mi lak ihsin amai mizia thawn a rem aw bik ram kha a hril a tul, cucu a hrangah a tha bik asi ti theih nak a um lo nan a mai hrangah amah in a theih mi lak ihsin a mizia duhhrilnak in a duh bik mi ram lawng a hril thei.\nDemocracy, mipi uknak, ih tlaksamnak bik pakhat cu pawlkom hruaitu hril tikah ram, kumpi, mipi pawlkom cozah hruaitu ding hrangah ziangvek thiamnak, theihnak, pek awknak a tul ih hruaitu in ziangvek a tuan ding, atuah dingmi hrangah ziangvek thiamnak, theihnak, le pek awknak a tul timi thei lo, theihnak tlasam mipi pawlin hruaitu an hril tikah anmai duhzawng, an lungawizawng tuah tambik, anmah thawn a naih awk bik an hril ringring tikah voi tampi cu senpi mipi hrangah a tha bik an hril fuh thei lo theu. Voi tampi cu vokpi in amah rawlpeknak kut a keu vekin theihnak tlasam tu mibur pi pawlin anmai hrang tthatnak tuah tu ding hruaitu an dodal can tampi a um. Theihnak tlaksamnak in an hril sual ruangah rampi thuanthu cu rapthlak zet dinhmun ah a ding theu. Theihnak tlasam tu pawlin ziangtik hmanah ka hril mi thawn a pehpar mi thu ka thei kim lo asi ti theihtheinak an nei lo. Tipithuamthum a thleng dah lo tu lai khawte fa pakhat in Rih lipi a hmuh tikah leitlun ah tili tumbik asi ti ah a zum vek khi asi.\nZir le fimkhur tul mi: Ni tin, second tin, na thluak le thinlung sungah khua a luah tu suangtuahnak, thu ruat mi, na lungput sersiam tu thuanthu paw, na kaa le hna sungah a lut dingmi, na hna le mit sungah a lut dingmi, na taksa thawn a dai aw dingmi, nangmah thawn a pehpar pehtlai ding ziangkim kha nangmai hril thei mi sungah a tha bik hril thei ringring dingin nangmai theihnak in a tlin lo asile nangmah hnakih theisawn hnenah bawmnak na dil ih a tha bik hril thei dingin a lo bawm duhtu na kiangah na nei ringring asile mi tlawsuak na si.\nII. Pahnih nakah, milai mizia in thinlung a uk ruangah.\nTahtthimnak phun in simduh mi simfiang tum hnik sehla.\nVoi tampi cu milai mizia in thinlung ruahnak a uk tikah mi tampi an rak ruat dah lo mi, ka dam sungah ka tuah ding tiah an ruat dah lo mi tla ruah lopi, tum lopi an hril sual theu. Taksa caaknak in milai thinlung cu a uk, sal ah a tuah tikah mipi tampi in nunau, nuahak , midang parah sual kawhmawh an bawl ih an pawng sual theu. Mit in a hmuh mi, hna in a theih mi, le taksa in a hiar mi pawl cu thinlung in a pai ih a thanglian vivo tikah milai in an ruahban lo tla tuah dingin an hril sual pang theu. A tawizawngin sim asile milai zo khal, a tisa duhnak in a uk tikah a siatha theihnak thinlung cu cang thei loin kaihrem bet, sal ah tuah asi theu. Curuangah, zuu in pa in zuu in a tha lo ti a thei, thinheng hmang pa in thinheng a tha lo ti a thei, mi relsiat hmang pa in midang relsiat a tha lo ti a thei, asinan a siatha theihnak thinlung cu a tisa mizia in a uk, sal ah a tuah tikah a duh lomi cu nitin a tuah rero. Cutin a tuah mi nuncan ziaza pawl cu a tha lo mi asi ti a siatha theihnak in a theihter tikah nun thleng awk lam si loin midang mawhnak in amai sualnak khuh dingin midang siatnak a sim ciamco theu. Cucu milai tampi, zate asi lo hmanah, cangvaihdan asi.\nCun, leitlun milai kum pitling cin, a bik takin mipa pawl hi tisa mizia in hminthatnak (credit), le midang thu-nun (control) duh ruangah an siatha theihnak cu nambet, salah canter asi theu. Midang thunun (control) duh tuk tu pawl cun an mai thu hnuai ah a um thei lo tu pawl cu an hua mei, anmah hnakih a fim le thiam pawl cu an hua mei, mawh nei lo mifel le miding tla sual an puh mei. Hminthatnak duh tuk tu pawl cun midang hminthatnak le thiltha tuah mi parah an lung a awi thei lo. Cuticun, hminthatnak le midang uk duhtuk tu pawl tisa mizia in an thinlung le thluak pawl a ukbet tikah anmai hminthatnak le midang an uk thei nak ding asi ahcun thuphan thu, midang mithli tlaknak, senpi vangtlang lungawinak le hlawknak siatsuah tu, le midang lungawinak siatsuah tahrat khalin ziang pohpoh an tuah mei.\nCuruangah, milai cu a zalen mi, duhthlang thei asi kan ti lai ah amai milai mizia sal a rak si ziar. Kiosa hmaiah anttam hnahhring le cawsa na ret tikah ziangtik khalah cawsa kha a hril sawn ringring ding vekin milai pawl khal milai mizia salah an um ttheh tikah milai mizia in a fial mi lawng tuah thei dinhmunah an ding asi. Tisa mizia in a ukmi cu mitcaw lamzin feh vek fang khi asi. Ziangah tile a tisa mizia in a duhmi, huatmi, hiarmi, nuam ti mi, lungawi zawng lenglam thil hmuh thei nak le hril thei nak a nei lo. Zangfakza, tikhur sungah a tal rero mi arte titla vek fang khi asi.\nAsile, a thabik hril thei dingin ziang lamzin hril ding a um?\nThil pahnih fimkhur hmaisa tulmi, a tlunah ngan zo mi: 1) Ka hril dingmi thawn pehpar mi thu ka theih tul mi zian a um?, 2) Ka tisa mizia in i-uk maw? Mah le mah fiah awk thei dingin bawm tu kan tul.\nBible in “Thutak na thei dingih thutak in a lo luat ter ding” ati vekin thutak a thei ih a nunpi tu cun a tlun lamih tihnung zet hrialsualnak lak ishin mi a luahter asi.\nCui THUTAK cu na thei zo maw? Ziang a si?\nNa hril mi in nangmah le nangmah thawn a pehpar mi milai pawl lungawinak a siatsuah rero lai asile na theih mi cu thutak lem tla asi pang thei. Mi zokhalin “a thabik” tiah an ruah mi an hril cio vekin, nangkhal, na hril mi in Satan maw, Pathian a cawimawi ih zo lung a awi ter timi in na thutak theih mi cu ziang asi ti a lo sim thei ding.\nNa hrilmi in Pathian lungawi ter in Pathian hmin cawimawi hramseh tiah duhsaknak tumpi thawn!


TV Sung ih An Cangvaidan Cawng ruangah Kum 8 nute Awkaw That Ngah Pang – Ethuthang\nTV Sung ih An Cangvaidan Cawng ruangah Kum 8 nute Awkaw That Ngah Pang\nApril 2, 2018 April 2, 2018 Admin accident, india, World\nIndia::: Uttar Pradesh, Hapur khua ih um Simran (kum 8) cu crime TV show (Savdhan India) a zoh lai ah TV sungih an awkaw danvek cawng in a cangsual ih a hngawng in a thlai awthat ngah pang.\nA thih nak hmun ah zingzoi dingih fehtu Palik Hemant Kutiyal cun, “Simran cu TV zoh dingin an inn kiang ah a feh ih a mah hrihruai nauhak pawl thawn TV an zoh tlang. Nuam men ah tiin bucket par ah a kai ih fan par ih an sih mi naute awi nak hridai cu a hngang ah ṭawnaw in TV sung ta an um daan cu a cawng.\nFan ih sih mi hridai a si tikah fan cu a hninaw ih a pal nak bucket cu a pelh. A hngawng in a thlai aw ih a auawn cu a rualpi pawl in an tih ih inn leng ah an tlan hlo thluh. Tawkfang in an va zohsal tikah Simran cu a rak thi zo. An sungkhat pawl ih kawk ding an phang ruangah Simran ruak cu an ṭhum ih mi um lo nak an inn room khatlam ah an thup. A sung le pawl cun an fanu a thi mi cu zaan lawng ah an thei ih Palik zung ah in rak phone hngalh” tiin Palik pa cun a sim.\nAn report pek ahcun upa pa khatkhat ih that mi a si ko ding tiin palik pawl cun an zum lawk nan, a thlaiaw lai ih um nauhak pawl in a tuahdan vekciah cawng in an sim hnu lawng ah cangsual ih thilcang mi a si tiin an pom sal. A ruak cu Post-mortem an tuah hnu ah a sungkua pawl hnen ah an kuat sal.\nKan dungkum khal ah hivek in TV sungta cawng ruangah Lucknow ih um kum 14 pate a rak thi dah.\n← A Pasal in a Thatzo an timi Innsang Nu cu Kum 8 Reihnu Ah A Suak Sal\nMark Zuckerberg cun Myanmar Ramsung suak FAKE NEWS thawn Pehpar mi Thu a sim →\nVANZAM PAR IH TAWLAWNG IN A PIAKA (PORN) ZOHTU AN KAI\nMarch 5, 2018 Iris Hnem Comments Off on VANZAM PAR IH TAWLAWNG IN A PIAKA (PORN) ZOHTU AN KAI\nSniper hmangtu, Thinsau, focus le teimaak a ṭul zia Alabama National Guard in a ti lang\nApril 28, 2018 Iris Hnem Comments Off on Sniper hmangtu, Thinsau, focus le teimaak a ṭul zia Alabama National Guard in a ti lang\nZIMBABWE HEALTH MINISTER IN CHINA SUAH MI CONDOM A FATE TUK A TI..\nMarch 1, 2018 Iris Hnem Comments Off on ZIMBABWE HEALTH MINISTER IN CHINA SUAH MI CONDOM A FATE TUK A TI..


Taiwan Ah US Palai An Tlawng, China In, “Na Fehnak Lamzin A Ṭihnung” Tin Ralrinnak A Pe – Meifar\nUS palai pawl cu Taiwan ram ah ava tlawng ih Taipei airport ah Taiwan ramdang palai Joseph Wu in arak hmuak. Taiwan President Tsai Ing-wen le Defense Minister Chiu Kuo-cheng khal an tong tum, Taiwan president aiawh ih thuphangtu in an tonawknak cu ‘US le Taiwan rualpi ṭha sinak ah a si’ a ti.\nHitin an tlawng thutthi ruangah China cu a mangbang tuk ih China thuphuangtu Zhao Lijian in, “Na fehnak lamzin a diklo, na fehnak lamzin hi a ṭihnung. US le China pehtlaih awknak cu a senter (red line)” a ti.\nTaiwan ram hi China in a kuthnuai ih ret a tum ringring, Taiwan khalin zalennak ngah ram ah an ruataw ih China cu innhnen ṭhalo an ti. US in Taiwan a bawm ṭheu ruangah China in US hi a hringhro ṭheu, Russia in Ukraine ram a siim pekte ah China in Taiwan ram a siim ve ding ti leitlun mipi pawlin an phang zet.\nUS palai le daanthiam pawl cu Taiwan ram an tlawng hnuah Soloman Islands tikulh ah an va lan tum, kan dungte ah Soloman tikulh hruaitu le China an tongaw ih hnaṭuan tlang dingin thu an rel zo.\nJoe Biden In Boruak A Cibai Tum


Suak theilo dingin Covid 19 nat neitu` Inn an phit sak, Mipi LungAwiLo | Falam Online Media\nJuly 25, 2020 July 25, 2020 admin\t0 Comments covid - 19\nChina cozah in Covid 19 suakpekte ih Wuhan, appartment innpi pakhat a rak seal sak dah vekin, India, Bengaluru ih appartment innchaung 2 cu coronavirus Kaaitu an um ruangah local cozah Bruhat Bengaluru Mahanagara Palike (BBMP) in nathrik kaaitu umnak inn chaung 2 cu zohman suak theilo dingin rangva thawn a phit sak.\nAppartment inn chaung hlangtu` hnen um pakhat in coronavirus a kaai ruangah hivek in hmalaaknak an nei mi a siih, inn an seal lai zuk cu an inn hnen pa in online ah a thlah.\nInternet ih a thlah mi zuk ah cun, “ka innhnen te covid 19 nathrik an kaai ruangah BBMP cozah in an inn a phit sak thluh. Pu tar umnak le nauhak 2 nei umnak inn a siih kaangmei suak pang sehla teh ziangtin an tuah ding? An hrang ah ṭih a nungtuk rori. Curuangah hih thuhla cu ṭuanvo neitu pawl in ngaihsak zang uh” tiin ca a ngan tel ih, thuthang a suak veten venghnen kiangkap mipi pawl cu an lung a awilo ih local cozah BBMP cu an mawh thluk.\nInn hnen pa ih zuk a thlah mi cu nazikaar reilo te ah mitamzet in an share sawng vivo ih BBMP cozah ṭuanvo neitu pawl khal in an rak hmu.\nBBMP lam khalin thuthang an hmu veten thiamthu relnak le a ṭuldaan vekih hmalaknak an nei tum thu an phuang lohli ih, ṭuanvonei pakhat cun,”Covid 19 nathrik lak ihsin khawtlang mipi himnakding hrang ah kan tuah mi a si. Asinan, kan cangvaidaan a luarkai deuh ti kan hmusuak. Curuangah inn an seal nak raangva pawl cu kan phong lohli saalding” tiin mipi hnen ah simtheinak an nei lohli.\nAsinan, mipi lam cun BBMP cangvaidaan cu an luarkai tuk rori ti`n an aupi thotho ruangah BBMP official Manoj Kumar Meena cun “hih thubuai thawn pehpar in inn a seal saktu le contractor pawl khal kan theiter thluh zo ih a ṭuldaan vekin hmalaknak kan nei tum a si” a ti.\n← A Bawr ah Hmaikhuh bun in Oxford Ziinpi ah a vak\nFalam ihsin Rampi hrilawnak ih vote thlak thei tuding Hmin phorhsuak →\nNovember 6, 2020 November 6, 2020 Ni Hnem Sung 0